Ҳусниддин Шарипов » Аёллар ва ҳаёллар\nКамгапми, сергапми — аёл яхшидир, Беғамми, сергакми — аёл яхшидир, Бўштобми, пишиқми — аёл яхшидир, Аччиқми, чучукми — аёл яхшидир. Бўгилманг «ошириб юборди, деб сал» Мақтовнинг озидан кўпроғи афзал.\nFiled under: Аёллар ва ҳаёллар on 9 сентября, 2009 | No Comments »\nОбод маҳалламизда Бир ўспирин яшарди. Бўлсаям сочи қисқа, Мажнун диб ўйлашарди. Тап тортмайин бизлар ҳам Куйдирардик баралла: — Воҳ, поччажон, поччам Шкалад олиб бералла…\nҚалбларни эритиб, сел айлар дутор, Гул сочса ақс этиб боғларда баҳор, Ҳар гулнинг кўксида бир армони бор: Харидорин кутмоқ қийин иш экан. Узоқми – яқинми, айтмаслар нега, Чироқми – чақинми, айтмаслар нега, Эртами – бугунми, айтмаслар нега, Харидорин кутмоқ қийин иш экан. Бир оламга татир мушки анбари, Меҳри вафо эрур севан фанлари,\nБиласизми, қадим-қадимда Куз бўлмаган, киш ҳам бўлмаган. Гул ва япрок. кучган заминда Одамлар ҳам сира ўлмаган. Яллаларга туташиб «ёр-ёр», «Ёр-ёр»лардан алла туғилиб, Яшайверган ҳамма бахтиёр, Боғлар аро қушдай йиғилиб. Йиллар ўтиб, Қаригач кам-кам Ва ғарқ бўлгач хусни ажинга,\nДилбар нақадар офатижондир, Ҳар боқишининг нархи жаҳондир. Ёр, тингла сўзим, айла ҳаёт бахш Ё ўтга отиб, хас каби ёндир. Дармон бўладир оз эса оғу, Ортиқча даво кони зиёндир. Кўп эзма, товонимга қолурсан, Лек уйламагил: «Тегса товондир». Жаннатга кирар қайта одамзод, Орзуларига етса қачондир!\nОХ, ДУНЁ ИШЛАРИ…\nБошимда чайқалиб турган соябон, Билмадим, чинорми ёки қайинми?! Билагим тутмоқчи бўлар бир ўғлон, Айтинг, тутқизайми — тутқизмайинми? Қайдан томирларга кирмоқда титроқ Бағримни силкитар бир севинч, бир оҳ, Жонни жизиллатган тиконми, тирноқ, Фариштами у ё шайтон лаинми? Севги висол десам, риёзат дерлар, Севги жаннат десам, қиёмат дерлар,\nАёл чин тиллодир, босмас уни занг, «Хотин — жон эгови» деган гап ёлгон. Яшашнинг лаззатин билмоқ истасанг, Балерина қизга уйлан, эй ўғлон! Ширин куйлар узра сен ҳам қоқ қанот, Заррин нур ёрдирсин бошингга фалак. Ёринг, __________не гудозга солса-да ҳаёт, Бўлгай атрофингда гирдикапалак.\nУмринг ўтиб боради, Уйлан, болам, уйлан. Бахтинг йўртиб боради, Уйлан, болам, уйлан. Тўйга чорлаб элини, Чоллар боғлар белини, Зўрға толдик келинни, Уйлан, болам, уйлан, Ёр бошида гул парда, Бахтинг кулсин минг марта,\nНОН УШАЛГАН ЧОҒ\nБахт билан пайваста ўтган он ширин, Бир умрлик бўлса бахт, чандон ширин. Нон ушалган чоғда хуш орзу билан Хар ушалган пурзиё армон ширин. Кўнса офтоб жуфт ниҳолиинг бошига, Гул бўлар гўзал ва бўлгай дон ширин. Бол бўлиб эрийди воизлар тили, Камсуханлар оғзида толқон ширин.\nFiled under: Аёллар ва ҳаёллар on 9 сентября, 2009 | 1 Comment »\nАгар ишғ мулкининг боғбони бўлса, Адолат айласин имкони бўлса. Бировни этмасин бир гулга абгор, Бировнинг безавол бўстони бўлса. Чароғн айламас орзу уйин бахт, Муҳаббат аҳлининг армони бўлса. Нечук ором топар жоним-фариштам, У шаҳло кўзларинг шайтони бўлса?!


Бугун (2018 йил 26 июнь куни) таниқли актёр ва кулгу устаси, Ўзбекистон халқ артисти Ҳусан Шарипов 81 ёшида вафот этди.\nҲусан Шарипов 1937 йилда Тошкент шаҳрида таваллуд топган. 1963 йилда Островский номидаги Тошкент театр ва рассомлик санъати институтининг актёрлик факултетини тугатган. У фаолияти давомида маданият, санъат, таълим соҳаларида узоқ йиллар фидокорона меҳнат қилди. Муқимий номидаги Ўзбек давлат мусиқали драма театрида, Тошкент театр ва расомлик санъати институтида, Ўзбекситон телерадиокомпаниясида ҳамда Ўзбекистон театр арбоблари уюшмасида самарали иш олиб борди.\nМоҳир санъаткор кино соҳасида бир қатор образларни маҳорат билан ижро этиб, томошабинлар қалбидан муносиб ўрин эгаллади. Айниқса, унинг “Суюнчи” фильмидаги Шермат, “Майсаранинг иши”даги ҳожи Аълам, “Келинлар қўзғолони”даги Ҳусан, “Бувимни қайтаринг”даги Илҳом, шунингдек , Ўзбекистон телевидениеси орқали намойиш этилган телеминиатюралар театри кўрсатувидаги каби таъсирчан, комик ролларини мухлислар ҳамиша завқу шавқ билан эътироф этишади, эслашади.\nҲусан Шарипов Биринчи Президентимиз фармонига асосан 1991 йилда “Ўзбекистон халқ артисти” унвони, 1999 йилда “Меҳнат шуҳрати” ордени билан тақдирланган эди.\n"Namnews.uz" ахборот-таҳлилий портали жамоаси марҳум санъаткорнинг оила аъзолари ва яқинларига чуқур таъзия билдиради. Севимли актёримизнинг ёрқин хотираси ва сиймоси мухлислари қалбида мангу яшайди.\nҲусан этди Шарипов халқ Ўзбекистон вафот артисти


Самарқандда 7 ва 14 ёшли ака-укалар 27 ёшли қўшни аёл томонидан ўлдирилди - Zamin.uz\nСамарқандда 7 ва 14 ёшли ака-укалар 27 ёшли қўшни аёл томонидан ўлдирилди\nСамарқанд вилоятининг Пайариқ туманида 1- ва 7-синфда таҳсил олувчи ака-укалар қўшниси томонидан ўлдирилди. Бу ҳақда «Дарё» хабар берди.\nМаълум бўлишича, 2021 йилнинг 13 март куни ижтимоий тармоқларда Пайариқ туманида яшовчи икки нафар боланинг қидирилаётгани хабар берилган. Маълумотда қидирувга берилган болаларнинг тумандаги 6-мактаб ўқувчилари эканлиги, 13 март куни соат, тахминан, 13:30 уйидан «мактабга кетамиз», деб чиқиб кетган ва уйга қайтмагани айтилган.\nТаъкидланишича, қидирувга берилган болалар искович итлар ёрдамида ён қўшнисининг уйидан ўлик ҳолда топилган. Болаларини бу ҳолда кўрган ота-онанинг тоби қочиб, шифохонага ётқизилган.\n«Дарё» мухбирининг аниқлик киритишича, болаларни 27 ёшли қўшни аёл ўлдирган. Болалар нима сабабдан ўлдирганлиги ҳозирча номаълум. Самарқанд вилоят прокуратурасининг маълум қилишича, болаларни қасддан ўлдирган аёл ушланган.\nПрокуратурага кўра, 2021 йил 14 март куни Пайариқ тумани «Алишер Навоий» маҳалласида яшовчи М.Т. прокуратурага ариза билан мурожаат қилиб, 2021 йил 13 март куни вояга етмаган фарзандлари яшаш уйидан номаълум томонга чиқиб кетиб, бедарак йўқолганлигини ва уларни топишда амалий ёрдам берилишини сўраган.\nМурожаат юзасидан прокуратура ходимлари ҳодиса жойига чиқиб, тезкор қидирув тадбирларини олиб борган. Натижада маҳалладаги ҳовлидан вояга етмаганларнинг мурдасини ёқиб юборилган ҳолда топилган.\nАниқланишича, 2021 йил 13 март куни О.Т. таниши М.Т.нинг яшаш уйига яширин равишда ўғриликка кириб, хонадонда ҳеч ким йўқлигидан фойдаланиб, пул ва қимматли буюмларни қидираётган вақтида М.Т.нинг фарзандлари мактабдан уйга қайтиб, унинг содир этаётган жиноятига гувоҳ бўлиб қолган. Шу сабабли О.Т. ўз жиноятини яшириш ва вояга етмаганларни қасддан ўлдириш мақсадида турли баҳоналар билан алдаб, ўзининг яшаш хонадонига олиб бориб, ҳовлиси ўртасида турган ер ағдариш учун мўлжалланган белкурак билан дастлаб А.Т.нинг бош ва бўйин қисмига зарб билан уриб, тан жароҳати етказган. А.Т.га ёрдам бериш учун етиб келган акаси С.Т.ни ҳам ушбу белкурак билан бош ва бўйин қисмига уриб, тан жароҳати етказиб уларни қасддан ўлдирган.\nШундан сўнг О.Т. ушбу қотиллик жиноятини яшириш мақсадида вояга етмаганларнинг мурдасини ҳовлисидаги ўзи қазиган ярим метрлик чуқурга ташлаб, ғўзапоя ва ёғоч тахталар билан таналарини ёқиб, мурда қолдиқларини кўмиб қўйган.\nМазкур ҳолат юзасидан Жиноят кодексининг 97-моддаси 2-қисми «а», «в», «ж», «о» бандлари (қасддан одам ўлдириш) билан жиноят иши қўзғатилиб, О.Т. ҳимоя ҳуқуқи билан таъминланган ҳолда ЖПКнинг 221-моддаси тартибида ушланган ва бу ҳақда гумон қилинувчининг яқин қариндошига телефон орқали хабар қилинган.\nЖиноят иши юзасидан дастлабки тергов ҳаракатлари вилоят прокуратураси ўта оғир жиноятларни тергов қилиш бўлими томонидан олиб борилмоқда. Жиноят иши тергови эса вилоят прокурори томонидан назоратга олинган. “Замин” янгиликларини “Twitter”да кузатиб боринг\nЯнгиликлар » Жамият » Самарқандда 7 ва 14 ёшли ака-укалар 27 ёшли қўшни аёл томонидан ўлдирилди


Бишкек ҳибсхонасида исён чиқди\n27 январ 2021, Тошкент вақти: 16:09\n16 январ куни Қирғизистон пойтахтида жойлашган 1-тергов изоляторида маҳбуслар исён кўтарди.\n1-тергов изоляторида маҳбуслар кўтарган исён сабаби ҳозирча аниқ эмас. Бу борада расмийлар бир-бирига зид бўлган маълумотларни беришмоқда.\nҲибсхона маъмуриятига кўра, маҳбуслар режаланган текширув ўтказилишига қарши ғалаён кўтаришган. Улар ўз камераларидаги темир идишларни тақиллатиб, норозилик билдиришган.\nМаҳбусларнинг ўзлари эса изолятордаги “вазият назоратчиси” (“положенец”) Дамир Сапарбековнинг бошқа ҳибсхонага кўчирилиши исён чиқишига сабаб бўлганини айтмоқдалар. Улар норозилик ифодаси ўлароқ ўз матрасларини ёқиб юборишган, натижада ҳибсхонада ёнғин бошланган.\nИсён тўғрисидаги илк хабарлар маҳаллий ахборот агентликларида пайдо бўлгач, маҳбусларнинг яқинлари ҳам 1-тергов изолятори олдида норозилик намойиши ўтказишди. Уларнинг ҳам ҳибсхонада исён чиқиши ҳақида ўз тахминлари бор - маҳбусларнинг яқинлари исён ҳибсхонада сақланаётганларнинг калтакланиши туфайли бошланганини айтишмоқда.\n- Ҳибсхонада бошбошдоқлик ҳукм сурмоқда. Эрталаб ҳибсхонага ОМОН келиб, камераларга кириб, маҳбусларни калтаклай бошлаган. Биз бу ерга расмийлар келишини ва маҳбусларни калтаклаш тўхтатилишини талаб қиламиз, - деди маҳбуслардан бирининг отаси.\nБироқ ҳибсхона олдидаги стихияли митинг узоққа чўзилмади. Бишкек милицияси юзга яқин митингчини қўлга олиб, пойтахтнинг Октябр туман милиция бўлимига олиб кетди. Маҳбусларнинг яқинлари нима учун қўлга олингани ва уларга нисбатан қандай айблов билдирилиши ҳақида ҳозирча расмий маълумот йўқ.\nБишкекдаги 1-тергов ҳибсхонасида исён чиқди.\nСўнгги маълумотларга кўра, Қирғизистон омбудсмени Турсунбек Ақун ҳибсхонадаги вазиятни ўрганиш мақсадида воқеа жойига борган. Унинг журналистларга билдиришича, маҳбуслар ҳақиқатан ҳам аёвсиз калтакланган.\n- Маҳбуслар менга эрталабданоқ калтаклана бошланганларини айтишди. Тергов изоляторини тўла айланиб чиқдим. Бу ерда айрим маҳбусларнинг бурунлари синганлар, калтак зарбидан буйраклари оғриётганлар ва ҳатто ўз томирини кесганлар ҳам бор экан. Тергов изолятори раҳбарлари эса жиноят олами лидерларидан икки нафарининг бошқа ҳибсхонага кўчирилишига қарши исён бошлашган, деб айтишаяпти. Ҳар қандай ҳолатда ҳам маҳбусларни калтаклаш мумкин эмас эди. Чунки улар ҳам инсон ва уларнинг ҳуқуқлари ҳам ҳимоя қилиниши керак, - деди омбудсмен Турсунбек Ақун.\nҚирғизистондаги ахборот агентликлари маълумотларига кўра, Бишкекдаги 1-тергов изоляторида маҳбуслар исёни ҳали ҳам давом этмоқда. Айни пайтда Бишкек яқинидаги қишлоқларда жойлашган 3-, 19- ва 16-қамоқхоналар маҳкумлари ҳам 1-ҳибсхона маҳбусларини қўллаш тадбири ўлароқ очлик эълон қилганликлари айтилмоқда.


Юртимиз қадим тарихи, бой анъаналари, авлиёю алломалари, тарихий обидалари, зиёратгоҳлари билан дунёга машҳур. Наманган вилояти ҳам азалдан илм-фан ва маданиятнинг йирик марказларидан бири бўлиб келган. Бу заминдан кўплаб буюк олимлар, улуғ сиймолар етишиб чиққан.\nБугун Наманган вилоятида 273 моддий-маданий мерос объекти мавжуд. Уларнинг 151 таси археология ва 99 таси архитектура ёдгорликлари бўлса, 15 таси зиёратгоҳ, 8 таси монументал ҳайкалдан иборат. Бу ўз навбатида ҳудудда туризм инфратузилмасини ривожлантириш, Наманганни сайёҳлик марказларидан бирига айлантириш имкониятини беради.\nХалқ депутатлари маҳаллий Кенгашлардаги Ўзбекистон “Миллий тикланиш” демократик партияси гуруҳлари айни шу мақсадда ҳудудлардаги маданий мерос объектларини асраб-авайлаш, уларни ёш авлодга асл ҳолича етказиш масаласига алоҳида эътибор қаратмоқда. Хусусан, партиянинг халқ депутатлари Наманган шаҳар Кенгашидаги гуруҳи Ўзбекистон Республикасининг “Маданий мерос объектларини муҳофаза қилиш ва улардан фойдаланиш тўғрисида”ги қонуннинг ҳудуддаги ижроси масаласини 2017 йил 25 ноябрь куни бўлиб ўтган шаҳар Кенгашининг навбатдаги сессияси кун тартибига олиб чиққан ва бу борада қарор ҳам қабул қилинган эди.\nУшбу қарорда, Наманган шаҳри Қўқон кўчаси, 5-уйда жойлашган “Сирли масжид” зиёратгоҳи ҳудудида ободонлаштириш ишларини ташкил этиш чора-тадбирлари белгиланганди. Аммо…\nМазкур масала хусусида гапиришдан аввал, ушбу тарихий маскан тарихи, унинг нима сабабдан “сирли” деб номланаши ҳақида тўхталиб ўтиш жоиз. Бу ҳақда аниқ ва асосли маълумотларга эга бўлиш мақсадида, ўз вақтида Наманган вилояти маданият бошқармасининг тарихий маданий ёдгорликларни асраб-авайлаш бўлими нозири — бошлиғи бўлиб ишлаган таниқли манбашунос, меҳнат фахрийси Аҳмад Убайдуллоҳ билан суҳбатлашдик.\n— Халқ орасида “Сирли масжид” сифатида ном қозонган бу меъморий ёдгорлик XIX асрда барпо этилган, — дейди манбашунос олим. — Масжид ҳовлисида Қўқон хонлиги даврида, яъни XVIII асрнинг охири ва XIX асрнинг биринчи ярмида яшаган тасаввуф олими Мажзуб Намангонийнинг муриди Ҳусайн халифанинг мақбараси жойлашган. Масжид шифтлари нақшлар билан безатилган, сирланган, рангли бўёқ билан ҳаллангани сабабли “Сирли масжид” номи билан атала бошланган. Дарҳақиқат, масжиднинг номи ўзига ярашган бўлиб, водийнинг гўзал иқлимига мос ва хосдир.\nДемак, манбашунос олим Аҳмад Убайдуллоҳ маълумотларидан шундай хулоса келиб чиқадики, ёдгорлик номини унинг пештоқига илинганидек, “Шайх Зокирхўжа Эшон” эмас, балки “Ҳусайн халифа” зиёратгоҳи деб номлаш мақсадга мувофиқ бўлади. Чунки, бу масжид ҳудудидаги қабрда юқорида қайд этилганидек, Шайх Зокирхўжа Эшоннинг эмас, балки Ҳусайн халифанинг ҳоки ётибди. Қўқон хонлигининг шайхул исломи бўлган, яъни хонликда ислом шариатига оид муҳим масалаларда фатволар чиқариш ҳуқуқига эга бўлган Шайх Зокирхўжа Эшон “Сирли масжид”дан чамаси 100 метр нарида қад ростлаган замонавий савдо мажмуаси ҳудудида (олдинги болалар боғчаси ўрнида) дафн қилинган.\nМасжид тўғри тўртбурчак тархли, икки устунли хонақоҳ ва сатҳи ундан катта бўлган икки томонлама қурилган айвондан иборат бўлган. Айвон ва хонақоҳ деворларига чўққисимон меҳроблар ишланган. Хонақоҳ безаксиз, лекин айвон турли нақшлар билан серҳашам безатилган. Айвон шифти ҳавозаси ва устунлар тепаси муқарнасли қошлар, рангоранг гулли нақшлар ва безакли поюстунлар билан зийнатланган. Деворларнинг юқори томонлари энли ҳандасий нақшлар билан ҳошияланган. Айвон безагида амалий санъатнинг — фарғоналик халқ усталарининг энг гўзал ижод намуналари намойиш этилган. Масжид олдидаги чор атрофи тўсилган ҳовлида тархи тенг томонли ҳовуз, кекса чинор ва хом ғиштдан қурилган синчли бино бўлган.\nАчинарлиси, 2009 йили вилоят марказида йўлларни кенгайтириш ишлари олиб борилиши сабабли масжиднинг асосий биноси бузиб юборилади. Аммо унинг дарвозахона қисми ва масжид ичидаги қабр сақланиб қолган. Ушбу ёдгорлик 2011 йили вилоят ҳокимининг 106-сонли қарорига асосан маданий мерос объекти сифатида муҳофазага олинган. Туризмни ривожлантириш бўйича қабул қилинган дастурга кўра, масжид ҳовлисидаги мақбара 2016 йили вилоят ҳокимлиги ташаббуси билан қайта реставрация қилинган. Яъни, қабр сатҳи 1,5 баробар юқорига кўтарилиб, мармар тош билан қопланган. Бироқ, абгор ҳолатга келиб қолган масжид ҳудудидан “Маърифат” маҳалла фуқаролар йиғини ўзига бино сифатида фойдаланиб келаётгани таассуфланарлидир.\nМеъморий ёдгорлик ичига қадам босиб, масжид ҳовлисидаги тартибсизлик, қабр атрофидаги ёқимсиз манзарадан дилингиз хира тортади. Масжиднинг бузиб юборилган ҳудудида фаолият олиб бораётган новвойхона (Жаҳонгир Исаев), сартарошхона (Тоҳиржон Аҳмедов), тунукасозлик устахонаси (Аловиддин Абдураззоқов) эгалари ҳунармандчилик билан шуғулланиб, аҳолига маиший хизмат кўрсатиб келмоқда. Лекин уларнинг улуғ аждодлар хотирасига ҳурмат кўрсатиш, масжид ва қабр атрофининг тозалигини сақлашни эсдан чиқариб қўяётгани ачинарли. Қолаверса, “Маърифат” маҳалла фуқаролар йиғини мутасаддилари ҳам бунга бефарқлик билан томошабин бўлиб тургандай таассурот қолдиради.\nМазкур ҳолат юзасидан изоҳ сўраганимизда, маҳалла оқсоқоли Луқмонжон Иномов шундай жавоб қайтарди:\n— “Сирли масжид” ёдгорлиги ва зиёратгоҳ маҳалламиз аҳли учун ҳам муқаддас саналади. Азал-азалдан бу ерга узоқ-яқиндан одамлар келиб, зиёрат қилиши бор гап. Лекин маҳалла фуқаролар йиғинининг биноси йўқлиги боис, Наманган шаҳар ҳокимининг 2016 йил 10 мартдаги 17-сонли қарорига асосан, бу тарихий жойдаги бино фойдаланиш учун ажратилган. Шу ўринда айтишим керак, айни вақтда халқ орасида “қизил чойхона” номи билан аталувчи Қўқон кўчасидаги 44-уйни маҳалла гузари, ҳудуд профилактика инспектори хонаси ва кексалар учун ҳордиқ чиқарадиган маскан сифатида мослаштириш бўйича зарур чора-тадбирлар кўрмоқдамиз. Бунинг учун Наманган шаҳар ҳокимлигига давлат бюджетидан 50 миллион сўм маблағ ажратилиши юзасидан ёрдам сўраб, мурожаат этганмиз. Ҳокимлик томонидан 25 миллион сўм ажратиб берилиши, қолган маблағни эса маҳалла аҳли ҳомийлик ва ҳашар йўли орқали топиши зарурлиги маълум қилинди. Айтганча, бу ер аввалига шаҳар ҳокимининг 2016 йил 30 мартдаги 181-сонли қарорига мувофиқ, тадбиркор ихтиёрига берилган. Аммо ушбу хайрли иш охирига етмай қолиб кетди. Албатта, биз ҳам маҳалла фуқаролар йиғини тез орада янги идорага кўчиши ва “Сирли масжид” ёдгорлигининг обод ва кўркам қиёфага кириши, бинобарин, шаҳримиз аҳли, сайёҳлар учун чинакам зиёратгоҳга айланишини истаймиз…\nАйтиш ўринлики, ЎзМТДПнинг барча даражадаги ташкилотлари ҳамда депутатлик бирлашмалари партиянинг дастурий мақсад-вазифаларидан келиб чиққан ҳолда маданий мерос объектлари муҳофазаси билан боғлиқ масалаларни ҳал этишга баҳоли қудрат кўмаклашмоқда. Бу борадаги қонун ҳужжатлари ижроси ўрганилиб, халқ депутатлари маҳаллий Кенгашларига масала сифатида киритилмоқда. Лекин маҳаллий Кенгашларнинг мазкур йўналишдаги қарорлари ижро этувчи маҳаллий давлат ҳокимияти органлари томонидан тўлақонли бажарилмай қолиб кетмоқда. Бунга юқорида тилга олинган халқ депутатлари Наманган шаҳар Кенгаши қарори ва унга муносабат яққол мисол бўла олади.\nҲолбуки, Ўзбекистон Республикасининг “Маданий мерос объектларини муҳофаза қилиш ва улардан фойдаланиш тўғрисида”ги қонунининг 9-моддасида, маҳаллий давлат ҳокимияти органлари ваколат доирасида ўз ҳудудларида жойлашган маданий мерос объектларини аниқлаши ҳамда уларни ҳисобга олиши, муҳофаза қилиши, асраши ва улардан фойдаланиши, бу борадаги қонун ҳужжатларининг ижро этилишини таъминлаши, фуқароларнинг ўзини ўзи бошқариш органлари ва жамоат бирлашмаларини маданий мерос объектларини муҳофаза қилиш, асраш, тарғиб қилиш ва улардан фойдаланиш тадбирларини ўтказишга жалб этиши лозимлиги белгилаб қўйилган.\nДарвоқе, 2017-2019 йилларга мўлжалланган дастур асосида кўпқаватли уйлар ва бинолар қурилиши ҳамда автомобиль йўллари кенгайтирилиши ҳисобига тарихий обиданинг дарвозаси ва қолган бинолари ҳам бузиб юборилиши кўзда тутилаётганига нима дейсиз?! Наҳотки, Ислом дини ривожига улкан ҳисса қўшган алломалар яшаган заминимизда ўтмиш аждодларимиздан қолган маданий мерос объектларини келажак авлодларга асл ҳолича етқазиш, ёшларнинг тарихимизни теран англаб етишида муҳим аҳамият касб этадиган бундай муқаддас қадамжоларни асраб-\nавайлаш ўрнига, ҳуда-беҳудага бузиб ташланаверса…\nХулоса қилиб айтадиган бўлсак, юртимиздаги мавжуд маданий ёдгорликлар, Ўзбекистон шаҳарларининг миллий қиёфасини сақлаб қолишда самарали тадбирларни амалга ошириш, тарихий жойлар, меъморий ёдгорликларни бутун инсоният ва эртанги кунимиз эгалари учун қимматли осори атиқалар сифатида асраб-авайлаш, таъмирлаш, тарихий, маданий ва илмий-интеллектуал меросни бойитиш ҳамда уларни кўпайтиришга кўмаклашиш вазифасини амалга оширишда нафақат ЎзМТДП фаоллари ва депутатлари, балки барча давлат ва жамоат ташкилотлари, қўйингки, барча-барчамиз масъул эканимизни унутишга ҳеч кимнинг ҳаққи йўқ.\nЎйлаймизки, “Сирли масжид” ва шу каби моддий маданий мерос объектларини муҳофаза қилиш ва уни асраб-авайлаш чора-тадбирларига масъул бўлган Наманган шаҳар ҳокимлиги мутасаддилари, тегишли ташкилотлар раҳбарлари маҳаллий Кенгашнинг бу борада қабул қилган қарори ижросини таъминлашга жиддий эътибор қаратадилар.\nСўнгсўз ўрнида: Тарихий обидаларимизга алоҳида эьтибор қаратиш бугунги кундаги муҳим вазифалардандир. Қолаверса, бугунги экологик муҳит ва техноген сабаблар ҳам уларга салбий таъсир кўрсатмоқда. Давлатимиз раҳбари бу масалага жиддий аҳамият қаратаётган бир пайтда, тарихий обидаларимизга баъзи фуқаролар томонидан етказилаётган зарарларни қандай изоҳлаш мумкин? Мавжуд тарихий ва маданий меросларимиздан мақсадли фойдаланиш бу, ўз навбатида, ҳудудда туризмнинг ривожланишига салмоқли ҳисса бўлиб қўшилишини тегишли мутасаддилар наҳотки, англамаса? Гап шу ҳақда кетганда, биргина Намангандаги “Сирли масжид” обидаси ҳақида тўхталдик…\nТаҳририят бу долзарб мавзуга яна қайтади.


Zamondosh: Тожикистон - яккалантириш сиёсатининг қурбони?\nТожикистон - яккалантириш сиёсатининг қурбони?\nТожикистон ҳақида ҳаммамиз эшитганмиз, лекин бу мамлакат ҳақида кўпчилик чуқур билимларга эга эмас. Бунинг сабаблари кўп бўлиши мумкин, лекин асосий сабаб иккита: 1. Совет Иттифоқи давридаёқ Тожикистоннинг бошқа Совет мамлакатлари билан алоқасининг сустлиги, иқтисодий қолоқлиги ва унинг миллий чегараланиш даврида ҳеч қандай маданий марказ ёки сивилизация атрофида ташкил қилинмаганидир.\n2-сабаб Совет Иттифоқи парчаланиши билан Тожикистон фуқаролар урушига шўнғиди, натижада унга қўшни бўлган мамлакатлар бу фуқаролар урушини ўз ҳудудларига ўрмалаб кетишини олдини олиш мақсадида у билан чегараларини батамом ёпадилар. Бунинг оқибатида Тожикистон нафақат ўзининг географик жиҳатдан ноқулай ўрни, балки фуқаролар урушида кўрган талофатлари, устига устак дипломатик яккаланишнинг аянчли қурбони бўлди. Мамлакат ҳали ҳозирги кунгача ўз қаддини ростлагани йўқ, Ҳозирда мамлакат дунёнинг энг камбағал мамлакатлари ўнлигига киради (ушбу ўнликда Қирғизистон ҳам бор), мамлакат қарзи унинг ЙИМ нинг 30%дан ошиғроғини ташкил қилади. Ҳозирда мамлакатнинг асосий иқтисодий пойдеворини чет элларда ишлаётган Тожикистон фуқароларининг киритаётган валюталари ташкил қилади.\nҲўш тожикистонни қандай келажак кутмоқда? Ҳозирги вазиятдан чиқиш учун қандай ишлар амалга оширилмоқда?\nДастлаб Тожикистондаги асосий муаммоларга тўҳталсак, гарчи уларнинг сон саноғига етиш амримаҳол бўлса ҳам, биз уни бўлимларга ажратиб кўрсатишга ҳаракат қиламиз.\nЮқорида айтиб ўтилганидек Тожикистон Совет Иттифоқи мамлакатлари орасида фуқаролар урушига ғарқ бўлган ягона мамлакат бўлди. Бу урушни содир бўлиши эса Тожикистон мамлакатини яратилиш тариҳига бориб тақалади.\nАслида ким ўзи Тожиклар? Бу саволга аниқ жавоб бериш қийин, чунки


МАКТАБГАЧА ТАЪЛИМ СИФАТ ЖИҲАТДАН ЯНГИ БОСҚИЧГА ЧИҚМОҚДА | QISHLOQ HAYOTI\nМамлакатимизда мактабгача таълим тизимини ривожлантириш, соҳа фаолияти самарадорлигини ошириш борасида комплекс чора-тадбирлар амалга оширилмоқда. Хусусан, Президентимизнинг 2017 йил 9 сентябрдаги “Мактабгача таълим тизимини тубдан такомиллаштириш чора-тадбирлари тўғрисида”ги қарори бу борадаги ишлар кўламини янада кенгайтирди.\nҚарорга мувофиқ, 2018 йилнинг 1 январидан бошлаб Тошкент, Нукус шаҳарлари ва вилоятлар марказларида синов тариқасида давлат-хусусий шериклик шартлари асосида янги мактабгача таълим муассасаларини ташкил этиш чора-тадбирлари белгиланди. Унга кўра давлат ва нодавлат болалар мактабгача таълим муассасалари моддий-техник базасини яратиш ва мустаҳкамлаш учун инвесторларга ер участкалари ва бўш турган бинолар 50 йил муддатга беғараз ажратилади.\nБугунги кунда Сурхондарё вилоятида ҳам 286 та давлат мактабгача таълим муассасаси фаолият олиб бораётир. Уларни молиялаштириш учун 2017 йилда маҳаллий бюджетдан 73 миллиард 384 миллион сўм ажратилди. Ушбу соҳада ёш авлод вакилларини соғлом ва баркамол этиб тарбиялашга салмоқли ҳисса қўшиб келаётган 2 минг 500 нафардан ортиқ малакали мутахассис меҳнат қилмоқда.\n– Президентимизнинг мазкур қарори юртимизда мактабгача таълим тизимини сифат жиҳатдан янги босқичга кўтаради, – дейди вилоят мактабгача таълим бошқармаси бошлиғи Р.Каттаева. – Соҳа инфратузилмаси ва моддий-техник базасини тубдан яхшилаш имконини беради. Қувонарлиси шундаки, қарор билан ушбу тизимдаги долзарб муаммоларни ҳал қилиш бўйича тадбирларни амалга оширишга қаратилган Ўзбекистон Республикасида мактабгача таълим тизимини янада такомиллаштириш бўйича “йўл харитаси” ҳам тасдиқланди.\nДарвоқе, қарор ижроси доирасида вилоятда ўтган давр мобайнида 3 та нодавлат мактабгача таълим муассасаси фаолияти йўлга қўйилди. Ана шундай боғчалардан бири Шеробод туманидаги Тароқли маҳалласи ҳудудида жойлашган “Покиза” номли 1-сон мактабгача таълим муассасасидир. 50 ўринга мўлжалланган мазкур боғчанинг лойиҳа қиймати 2 миллиард 200 миллион сўмни ташкил қилади. Бу ерда болалар учун барча шароитлар муҳайё этилган. Хоналарнинг эртакнамо безаклари ҳар қандай кичкинтойни ўз бағрига чорлаб, унинг боғча муҳитига тез мослашишига замин яратади. Жонкуяр мураббийлар томонидан ўтказиладиган амалий машғулотлар болажонларнинг тафаккурлари шаклланишига хизмат қилади. Шунингдек, “Болажон таянч дастури” асосида рус ва инглиз тилларида ўтказилаётган машғулотлар орқали кичкинтойлар тил ўрганишади.\nСирасини айтганда, ушбу масканда ҳар жиҳатдан ўзига хослик мужассамки, бунда мудира ва тарбиячиларнинг хизмати катта.\nНодавлат мактабгача таълим борасида Термиз шаҳри ва Денов туманида ҳам амалий ишларга киришилди. Эътиборли жиҳати шундаки, мазкур муассасалар белгиланган тартибда лицензия олган пайтдан бошлаб таълим фаолиятини амалга ошириш ҳуқуқига эга бўлади.


Элтуз электрон почтасига келиб тушган хабарга кўра, бош вазир Шавкат Мирзиёевнинг эркатой куёвлари Ойбек ва Отабеклар пули кўплигидан керилишмоқда. Уларнинг беҳисоб пуллари кучи билан президент бўлиш истагида ва бу гаплар МХХ қулоғига етиб борган.\nСўнгги пайтларда президент Каримовни қуршаган турли гуруҳлар ўртасида тахт учун кураш аломатларини кузатиш мумкин.\nЎтган ойда интернетда, бош вазирнинг қизи Саида Мирзаева тўғрисида Ўзбекистон махсус хизматлари буюртмасига ўхшаш яна бир “мақола” пайдо бўлган эди. Бунда Саида, “жиноятчига эрга теккан” “аҳлоқсиз тирранча” экани айтилганди.\n“Наҳотки унинг отасига ҳам қачонлардир жиннихонадан, йиллар давомида касаллик тарихи расмийлаштирилмайдиган люкс-палата ажратишга тўғри келса”, дея ёзади мақола муаллифи.\nУшбу воқеа бош вазир ва Ўзбекистон МХХси етакчилик қилаётган гуруҳлар ўртасидаги курашнинг кучаяётганидан дарак бермайдими? Бу гиламости курашларда кимнинг ғолиб чиқиши, қайсидир томоннинг истеъфога жўнатилганидан кейин маълум бўлади.\ndata-title="“Долларлар қанотида президент бўламан!”" data-description="Элтуз электрон почтасига келиб тушган хабарга кўра, бош вазир Шавкат Мирзиёевнинг эркатой куёвлари Ойбек ва Отабеклар пули кўплигидан керилишмоқда. ..." data-image="https://eltuz.com/wp-content/uploads/2016/01/rasm739.jpg" data-url="https://eltuz.com/satira/1952/" data-services="facebook,odnoklassniki,twitter,telegram" data-counter="ig">\nБегона-11: Президентлик сайловида “Эрк” партиясининг иштироки\nЎзбекистон “Эрк” Демократик партияси лидери Муҳаммад Солиҳ 1991 йилнинг декабрида бўлиб ўтган президентлик сайловида қатнашган эди. Айни воқеагача ва ...


Газета Норма маслахатчи / 2016 год / № 21 / Хўжалик юритиш қоидалари\nРеклама баннери ёки ролиги эскизини ишлаб чиқаётган компанияларнинг дизайнерлари бир қатор жиҳатларни кўздан қочиришлари мумкин. Бу эса уни қайта ишлаш заруратини юзага келтириши, ҳатто ушбу реклама маҳсулотидан фойдаланиш тақиқлаб қўйилишига олиб келиши ҳеч гап эмас. Иккала ҳолда ҳам вақт ва маблағ беҳуда сарф бўлади. Мазкур материалда қандай қилиб бунинг олдини олиш ҳақида сўз юритамиз.\nПойтахтимизда бўлиб ўтган ADWEEK.UZ маркетинг ва реклама ҳафталигида Тошкент ҳокимлигининг реклама-ахборот фаолияти бўйича комиссияси вакили Алишер Исоқов қандай қилиб тўғри реклама маҳсулоти яратиш ва уни ваколатли органларда тасдиқлатиш ҳақидаги тавсиялари билан ўртоқлашди.\n– Биринчи ўринда шуни қайд этиш лозимки, бугунги кунда реклама берувчи ўз реклама материалини тасдиқлатиш учун бир қанча идораларга мурожаат қилиши керак эмас. Туман ҳокимлигида «ягона дарча» хизматига буюртманома топшириб, натижасини олиш учун шу ернинг ўзига мурожаат қилишнинг ўзи кифоя.\nЎз буюртманомасининг натижалари ҳақида «Тошкент Реклама-Сервис» давлат унитар корхонасининг сайтидан ҳам билиб олиши мумкин. Пойтахт муниципалитети комиссияси вакилининг қайд этишича, тегишли ахборот бир соат ичида эълон қилинади (жорий ойда кўриб чиқилган буюртманомалар реестрида). Реклама материали тасдиқланмаган тақдирда сайт орқали рад этиш сабаби ҳақида ҳам билиб олиш мумкин.\nПорталда мавжуд бўлимда Ўзбекистондаги реклама фаолиятини тартибга солувчи меъёрий ҳужжатлар билан танишиш мумкин. Бу ерда буюртманомалар намуналари ва «тўғри» расмийлаштирилган реклама материаллари ҳам жойлаштирилган. Сайт тадбиркорларга тасдиқлаш учун тақдим этиладиган материалларни олдиндан текшириш имконини беради. Буни ДУК ходимлари он-лайн режимида бепул амалга оширадилар. Бунинг учун фойдаланувчи тегишли бўлимга кириши, анкета тўлдириши ва унга jpg форматидаги файлларни илова қилиши зарур. Юборилган эскизлар 1 иш куни давомида кўриб чиқилиб, мурожаат қилувчига улар юзасидан хулоса ва тавсиялар (зарур бўлган ҳолларда) электрон шаклда тақдим этилади.\nТақдимот ўтказиш давомида А.Исоқов реклама матнларидаги грамматик хатолар энг кўп рад жавоби берилишига сабабчи бўлаётганлигига эътиборни қаратди. Чунончи, 2016 йил I чорагида кўриб чиқилган 840 та буюртманоманинг 230 тасига (қарийб 35%) рад жавоби берилди. Уларнинг ярми айни имловий хатолар борлиги билан боғлиқ.\nБундай статистика баннерлар, плакатлар, видеороликлар ва югурувчи сатрлар эскизларини ишлаб чиқаётган дизайнерлар биринчи навбатда лойиҳанинг ижодий жиҳатига эътибор қаратиб, оддий саводхонлик қоидаларини унутиб қўяётганликларидан гувоҳлик беради. Тайёр лойиҳаларни рўйхатдан ўтказишга тақдим этиш олдидан ҳеч ким текшириб кўрмайди.\nРеклама материалларининг қонун ҳужжатлари талабларига номувофиқлиги рад жавоби берилишининг бошқа сабаби ҳисобланади. Чунончи, агар совуткич рекламаси эскизида токчасидаги маҳсулотлар орасида алкоголли ичимлик шишаси турган бўлса, бу лойиҳа ўтмайди. Дизайнер шу фотосуратни танлаётганда бундай жиҳатларга эътибор бермаслиги мумкин. «Тошкент Реклама-Сервис» ДУК мутахассислари эса бутун фотосуратни ва реклама слоганидаги ҳар бир сўзни диққат билан таҳлил қиладилар.\nРад жавоби олишнинг яна бир сабаби реклама материалининг ахлоқ-одоб меъёрларига номувофиқлиги саналади.\n– Кўпинча реклама берувчилар айни шу важимизни қабул қила олмайдилар, – дея таъкидлади А.Исоқов. – «Реклама фаолияти тўғрисидаги қонун ҳужжатларининг қаерида «ахлоқий» ва «ахлоқсиз» меъёрлар стандартлари қайд этилган?» – дея мутахассисларимизга савол берадилар. Бироқ порнография ёки зўравонлик чегарасидаги саҳналарни намойиш этиш реклама тўғрисидаги қонун ҳужжатлари билан тўғридан-тўғри тақиқланмаган бўлса ҳам, у бошқа бир қатор қонун ҳужжатларига зиддир, шу боис ножоиз деб тан олинади.\nҚонунчиликнинг асосий талаблари ҳақида ҳам эслатиб ўтамиз:\n● «Давлат тили ҳақида»ги Қонуннинг 20-моддаси ва «Лотин графикасига асосланган ўзбек алфавитини жорий этиш тўғрисида»ги Қонунга мувофиқ, реклама материали (эскизи, ролиги ва ҳ.к.) матни давлат тилида (лотин графикасида) бўлиши керак ҳамда бошқа исталган тилда унинг таржимаси берилиши мумкин. Бироқ бунда давлат тилидаги матн ҳажми, шрифтининг қалинлиги ва ўқилишини бошқа тиллардагисидан кўра каттароқ қилишни тавсия этамиз;\n● Рекламани жойлаштириш тўғрисида низомнинг (АВ томонидан 6.04.2011 йилда 1024-сон билан рўйхатдан ўтказилган) 6-бандига мувофиқ, маҳсулот мажбурий сертификатланиши лозим бўлган ҳолларда, унинг рекламаси «Mahsulotlar sertifikatlangan» ахбороти билан кузатиб борилиши керак. Агар реклама қилинаётган хизмат лицензияланиши лозим бўлса, рекламада «Xizmatlar litsenziyalangan» ахбороти илова қилиниши керак. Реклама маҳсулотини тасдиқлаш учун тақдим этаётганда сертификатлар ва лицензияларнинг нусхаларини тақдим этиш зарур;\n● реклама матни горизонтал жойлашиши, фонга нисбатан аниқ гаммада бўлиши керак (Рекламани жойлаштириш тўғрисида низомнинг 7-банди);\n● реклама материалида жисмоний шахснинг тасвиридан фойдаланганда унинг ёзма розилиги ва паспорт нусхасини ёки вояга етмаганни тасвирлаш учун – вояга етмаганнинг ота-онасидан бирининг ёзма розилиги ва туғилганлиги тўғрисида гувоҳноманинг нусхасини тақдим этиш зарур («Реклама тўғрисида»ги Қонуннинг 6-моддаси);\n● артистлар чиқиши рекламасида фонограмма ёки жонли овоздан фойдаланилиши кўрсатилиши керак;\n● реклама материалларида Ўзбекистон Республикаси ва бошқа мамлакатларнинг давлат рамзларидан фойдаланиш тақиқланади («Ўзбекистон Республикасининг давлат байроғи тўғрисида»ги Қонуннинг 5-2-моддаси);\n● «Реклама тўғрисида»ги Қонуннинг 6-моддасида реклама учун тақиқлар рўйхати келтирилган, уларни ҳамма билиши лозим.\nАниқ талаблардан ташқари бир қатор тавсиялар мавжуд. «Тошкент Реклама-Сервис» ДУК порталида улар билан танишиб чиқиш мумкин. Бироқ реклама маҳсулотларини яратувчилар аввало қонунийлик, аниқлик, ишончлилик, рекламадан фойдаланувчига зарар, шунингдек маънавий зарар етказмайдиган шакллар ва воситалардан фойдаланиш рекламага доир асосий талаблар эканлигини билиб иш тутишлари лозим.\nПрочитано: 1603 раз(а)


АҚШ Олий судининг энг қари судяси Рут Бейдер Гинзбург вафот этди — Sof.uz\n19.09 10:06 177 Жаҳон\nАҚШ Олий судининг энг кекса аъзоси Рут Бейдер Гинзбург 87 ёшида вафот этди. Ўлимига ошқозон ости бези саратони сабаб бўлган, деб ёзмоқда Reuters.\nГинзбург хоним 1993 йилда Олий судга тайинланган. У тарихда ушбу лавозимни эгаллаган иккинчи аёл эди. У ерда Гинзбург хоним 27 йилдан ортиқ вақт давомида ишлаган. Reuters судяни "америкалик либералларнинг тимсолига айланган аёллар ҳуқуқлари фаоли" деб атади.\nГинзбург хонимнинг ўлими суднинг мафкуравий мувозанатини ўзгартириши мумкин. Ҳозирда 9 та Олий судя орасида кўпчилик республикачилар президент томонидан тайинланган. Агар АҚШнинг амалдаги Президенти Доналд Трамп бўш турган лавозимга ўз номзодни таклиф қилса, уни республикачилар кўпчилигига эга Сенат қўллаб-қувватлаши мумкин. Шундай қилиб, кучлар мувозанати кўп йиллар республикачилар фойдасига мустаҳкамланади.\nШу фонда АҚШ Сенатидаги Демократик озчиликлар етакчиси Чак Шумер ушбу лавозимни навбатдаги президент сайловларига қадар бўш қолдиришга чақирмоқда. «Америка халқи навбатдаги Олий суд судясини танлашда ўз сўзини айтиши керак. Шунинг учун, бизда янги президент пайдо бўлмагунча, бу вакансияни тўлдириш мумкин эмас», - деб ёзди у Twitter'да.\nNPR радиосининг хабар беришича, Гинзбург хоним ўлимидан бир неча кун олдин набираси Клара Сперага янги судяни тайинлаш тўғрисида айтган. "Менинг энг катта истагим шуки, янги президент тайинланмагунча мени алмаштиришмайди", - деган эди у.\nАҚШнинг Висконсин универистети докторанти асли ўзбекистонлик иқтисодчи Беҳзод Ҳошимов ушбу воқеани 2020 йилнинг энг муҳим ўзгариши деб атади.\n"Ҳақиқатдан катта йўқотиш. Менимча бутун дунё учун. Лекин дунё буни ҳали англамади", - деб ёзади Ҳошимов ўзининг блогида.\n"Америка овози" нашри журналисти Беҳзод Мамадиев ҳам "бу АҚШ сиёсий ҳаётида, айниқса, сайлов арафасида катта воқеа" эканлигини таъкидламоқда.\n24.10 17:54 789\n24.10 05:34 578\nБугун, 11:56 568\n24.10 04:39 137 Жаҳон\n23.10 12:56 70\n19.10 10:29 1469 Жаҳон


Бош сахифа > Янгиликлар > Коллеж битирувчилари билан уч томонлама шартнома тузилди\nКоллеж битирувчилари билан уч томонлама шартнома тузилди\nНавоий шаҳрида бўш иш ўринлари ярмаркаси бўлиб ўтди. Бу ҳақда 20 июнь, жума куни ЎзА хабар берди.\nШаҳар ҳокимлиги, прокуратура, бандликка кўмаклашиш ва аҳолини ижтимоий муҳофаза қилиш маркази ҳамкорлигида ташкил этилган тадбирда 170 корхона ва ташкилот 400га яқин бўш иш ўринлари билан иштирок этди.\n2014 йилда Навоий шаҳридаги 7та касб-ҳунар коллежини 4,1 мингдан зиёд ёшлар битиради. Айни пайтга қадар уларнинг қарийб барчаси билан турли саноат корхоналари ва бошқа муассасалар ўртасида уч томонлама шартномалар тузилган.\nКўрилганлар сони: 5201


«Янчиб ташлайман». Путин Порошенкога таҳдид қилгани ҳақида маълумотлар пайдо бўлди - Zamin.uz\n23:12 / 31.08.2018\n«Янчиб ташлайман». Путин Порошенкога таҳдид қилгани ҳақида маълумотлар пайдо бўлди\nРоссия етакчисининг матбуот котиби Дмитрий Песков Владимир Путин Украина президенти Пётр Порошенкога таҳдид қилгани ҳақидаги маълумотларни рад этди. Бу ҳақда РИА «Новости»га таяниб Кун нашри хабар бермоқда.\nТаъкидланишича, ушбу маълумотлар Франция собиқ президенти Франсуа Олланднинг хотира китобларида келтирилганди. У ерда билдирилишича, Путин Порошенкони Украина армиясини «янчиб ташлаши» ҳақида огоҳлантирган.\nПесковнинг сўзларига кўра, Путинда русларни камситиш ҳолатлари бўйича «жуда қатъий позиция» мавжуд. Унинг қайд этишича, деярли барча музокараларда қатнашган, аммо президентдан бундай сўзларни эшитмаган.\nЭслатиб ўтамиз, аввалроқ Порошенко «Москванинг қисқичлари» ҳақида гапириб берганди. “Замин” янгиликларини “Facebook”да кузатиб боринг\n18-11-2019, 07:42, Дунё\nПорошенко Путин қандай ҳолатда ғалабага эришишини айтди\n5-12-2018, 17:00, Дунё\n«Ўзини император деб ҳисоблайди». Порошенко Путин ҳақида очиқ гапирди\n29-11-2018, 17:55, Дунё


Тошмуҳаммад Қори-Ниёзий (1897-1970) | www.ziyouz.uz\nБош саҳифа Ўзбек зиёлилариТошмуҳаммад Қори-Ниёзий (1897-1970)\nТошмуҳаммад Қори-Ниёзий (1897-1970)\nЧоп этилган 16.11.2015 25.02.2018 МуаллифZiyouz.uz\nҚори-Ниёзий Тошмуҳаммад Ниёзович (1897.2.9, Хўжанд — 1970.18.3, Тошкент) — математик олим, педагог, жамоат арбоби. Ўзбекистонда хизмат кўрсатган фан арбоби (1939). Ўзбекистон Фанлар академияси академиги (1943), физика-математика фанлари доктори (1939), профессор (1931). Ўзбекистон Фанлар академиясининг биринчи президенти (1943—47). Меҳнат Қаҳрамони (1967).\nФарғона шаҳрида янги типдаги биринчи ўзбек мактабини ташкил қилган (1917), 1920 йилда бу мактаб Қўқон шаҳридаги дорилмуаллимлик таълим-тарбия курси билан қўшилиб, Фарғона вилоят таълим-тарбия техникумига айлантирилди ва Қори-Ниёзий унга директор қилиб тайинланди.\nҚори-Ниёзий Ўрта Осиё университетини тугатган (1929), шу университет ректори (1931—33), Ўзбекистон Маориф халқ комиссари ва айни пайтда Ўзбекистон ХКС ҳузуридаги Фан қўмитаси президиуми раиси (1937-38), Тошкент ирригация ва механизапиялаш муҳандислари институти математика кафедраси мудири (1939 йилдан). Ўзбекистон ХКС раиси ўринбосари (1939—43), айни вақтда СССР Фанлар академияси Ўзбекистон филиали президиуми раиси (1940—43). Ўзбекистон Фанлар академияси Президиуми аъзоси (1947—62) ва физика-математика фанлари бўлими раиси (1954—60), «Фан ва турмуш» журнали бош муҳаррири (1939—70).\nҚори-Ниёзий Ўзбекистон халқларининг маданий ҳаёти тарихига доир илмий ишлар муаллифи. Элементар ва олий математика бўйича ўзбек тилидаги биринчи дарсликлар муаллифи. Қори-Ниёзийнинг «Ҳаёт мактаби» эсдаликлар китобида республикада фан, маориф ва маданият тараққиёти тарихи ўз аксини топган.\nДавлат мукофоти (1952) ва Беруний номидаги Ўзбекистон давлат мукофоти лауреати (1970). Ўзбекистон Республикасининг «Буюк хизматлари учун» ордени билан мукофотланган (2002).\nЎзбекистон педагогика фанлари илмий текшириш институги, Тошкентдаги кўчалардан бири ва 206-мактаб унинг номи билан аталган.\n← Аввалги Аввалги Абдулла Қаҳҳор. Ёшлар семинарида сўзланган нутқдан (1944)\nКейинги → Кейинги: Юнус Ўғуз: “Мақсадим – туркийларнинг дунё тамаддунидаги ўрнини кўрсатиш”


Назорат учрашуви. "Пахтакор" - "Сўғдиёна" 0:0 - Спорт UZ - Скачать музыку бесплатно новинки музыки 2016-2017\nНазорат учрашуви. "Пахтакор" - "Сўғдиёна" 0:0\nБугун жамоамиз навбатдаги назорат учрашувини ўтказди. Чилонзор туманидаги «Пахтакор» футбол академияси сунъий қопламали майдонида бўлиб ўтган учрашувда ҳисоб очилмади. Баҳс анча қизиқарли курашларга бой бўлди. Ҳар иккала жамоада ҳам тўп киритиш учун бир қатор вазиятлар бўлди. Бироқ учрашувда ҳеч бир жамоа дарвозаларга тўп кирита олмади. Жамолар қўйидаги таркибларда ҳаракат қилишди. «Пахтакор»: Никита Рибкин, Владимир Козак, Аднан Орахавац, Азим Ахмедов, Даврон Хошимов, Акбар Исматуллаев, Жамшид Болтабоев, Шерзод Каримов, Станислав Андреев, Жамшид Искандаров, Игорь Сергеев. Захирадан : Тимур Жўраев, Камолиддин Тожиев, Жалолиддин Машарипов, Жавоҳир Сиддиқов, Акобир Тўраев, Жасур Яхшибоев, Сухроб Бердиев. «Сўғдиёна»: Тимур Ғаниев, Элёр Орипов, Мурод Ҳолмуҳаммедов, Санжар Рашидов, Тимур Ҳакимов, Санжар Риҳсибоев, Бобир Қосимов, Музаффар Музаффаров, Фарруҳ Шотурсунов, Жаҳонгир Жиямуродов, Сарвар Жўраев. Заҳира: Ширинбой Абдуллаев, Дилмурод Икромов, Собир Ҳамидов, Суҳроб Қобилов, Раббим Ҳасанов, Достон Абдураҳмонов, Қаҳрамон Баҳодиров. - деб хабар бермоқда Stadion.uz нашри.


Қозоғистонга Ўзбекистондан уч машина инсонпарварлик ёрдами етиб борди\nЎзбекистондан Қозоғистонга йўлланган гуманитар юк орасида 150 минг дона тиббий ниқоб ҳам бор.\nҚозоғистоннинг Туркистон вилоятига Ўзбекистондан учта юк машинасида тиббий воситалардан иборат инсонпарварлик ёрдами етиб борди. Бу ҳақда “Қазинформ” ахборот агентлиги хабар қилади.\nМаълумотларга кўра, Ўзбекистондан борган юк орасида 150 минг дона тиббий ниқоб, 2,5 мингта ҳимоя костюми, 150 мингта тиббий қўлқоп, 1000 та ҳарорат ўлчагич ва 440 чойшаб бор.\nМазкур ёрдам юки Туркистон вилоятидаги тиббиёт муассасалари орасида тақсимланиши айтилмоқда.\nАввалроқ Ўзбекистон Қозоғистоннинг Туркистон шаҳрида 5 мингдан зиёд кишига мўлжалланган улкан масжид қуриб бераётгани ҳақида хабар қилган эдик.


hidoyat.uz – “Мовароуннаҳр” нашриётининг сайти - ГУМОН ИМОНДАН АЙИРАДИ\nГУМОН ИМОНДАН АЙИРАДИ\nЎзгалардан гумонсираш, нотўғри хулоса чиқариш ахлоқий хасталикдан биридир. Халқимиз гумон имондан айиради, дейди. Бировлар ҳақида шубҳа ва гумон тарқатадиган кимса одамларнинг фикрини чалғитибгина қолмай, эзгулик чаманзорини пайҳон қилади.\n“Шаҳарда ишимдан таътил олиб, қишлоққа бордим, – дейди таниш аёл. – Турмуш ўртоғим вафот этганига ҳали кўп бўлгани йўқ. Келин бўлиб тушган уйимга бориб, у ердагилар билан омонлашиб кетай, дедим. Борсам, ҳаммасининг қовоғидан қор ёғяпти. Совуқ муомала қилишди. Кетишимни ҳам, ўтиришимни ҳам билмай қолдим. Қайинакам ҳамиятимга тегадиган гап айтди. Бу туҳмат гапдан вужудимни совуқ тер босди. Ўзимни оқлашга ҳарчанд уринмай, ҳеч бирлари ишонишмади... – Аёл кўзёшларини артди. Унга тасалли бердим. Аммо туҳматдан, гумондан азобланган қалбга бу малҳам бўладими?!\nБу гапни ким чиқарганини, ким қайинакамга айтганини эшитдим. У шаҳарда ҳамкасбим билан дўконда юрганимни кўрган эди. Унинг ёмон ўйга боришини билмаган эканман...”\nАбу Ҳурайра (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва салам): “Зинҳор ва зинҳор бадгумон бўлманглар. Чунки бадгумонлик сўзнинг энг ёлғонидир”, дедилар».\nЁмон гумон, албатта, бирор ёмонликка олиб боради. Шунинг учун Расулуллоҳ (соллаллоҳу алайҳи ва саллам) бундан қайтарганлар. У зот (алайҳиссалом) қайтарган амаллардан сақланиш бир суннатни тирилтириш каби савоби катта амалдир.


Отишмада камида 10 киши ўлди\n26 ноябр 2020, Тошкент вақти: 03:43\nБағдод шаҳри шифохонаси расмийларининг билдиришича, пойтахтнинг Садр шаҳарчасида АҚШ қўшинлари ва шиа жангарилари ўртасида рўй берган отишмада камида 10 киши ҳалок бўлган.\nАҚШ ҳарбийлари тунда рўй берган жанг ҳақида расмий баёнот берганича йўқ. Америка қўшинлари бир неча ҳафтадан бери Бағдоднинг Садр шаҳарчасида шиа уламоси Муқтадо ас-Садрга содиқ жангарилар билан тўқнаш келмоқда. Шанба куни АҚШ кучлари Садр шаҳарчасидаги бинолардан бирини ракеталардан ўққа тутиб, вайрон қилганди.\nХабарлар кўра, ракеталардан бири нишонга олинган бино яқинидаги шифохонага теккан ва 20 кишини жароҳатлаган.


Мирзачўл туманида йилига 12 минг дона шифер ишлаб чиқарадиган корхона қурилади » Мирзачўл тумани ҳокимлиги расмий сайти\nМирзачўл тумани ҳокимлиги » Янгиликлар » Мирзачўл туманида йилига 12 минг дона шифер ишлаб чиқарадиган корхона қурилади\nМирзачўл туманида йилига 12 минг дона шифер ишлаб чиқарадиган корхона қурилади\n2021 йил Жиззах вилоятида умумий қиймати 6,4 трлн сўмлик 33 та лойиҳа амалга оширилади ва 1 966 та янги иш ўрни яратилади. Мазкур лойиҳалар ташаббускорлар маблағи, банк кредити ва тўғридан-тўғри хорижий инвестициялар ҳисобидан молиялаштирилади.\nХусусан, «Ming Yuan Silu Industry CO Ltd» МЧЖ ХКда умумий қиймати 83 млн доллар ва йиллик қуввати 8 миллион квадрат метр бўлган ултра юпқа ойна ишлаб чиқариш лойиҳаси амалга оширилади. Натижада янги турдаги маҳсулот тайёрлаш билан бирга, қўшимча 80 та иш ўрни яратилиши кўзда тутилган.\nМирзачўл туманида эса «Next group story» жамияти томонидан умумий қиймати 14,1 млрд сўм бўлган инвестиция лойиҳаси амалга татбиқ этилиши эвазига корхона йилига 12 минг дона шифер ишлаб чиқариш имконига эга бўлади.\nЖиззах вилоят ҳокимлиги Ахборот хизмати\nИНВЕСТИЦИЯЛАР ВА ҚУРИЛИШ БЎЙИЧА КЎРСАТГИЧЛАР


2019-жыл 1-январьдан баслап барлық мектеплерге автобуслар қатнаўы жолға қойылады ма? Анықлық киргизилди » KarInform\n2019-жыл 1-январьдан баслап барлық мектеплерге автобуслар қатнаўы жолға қойылады ма? Анықлық киргизилди\nӨзбекстан Республикасы Халық билимлендириў министрлиги айрым Интернет басылымларында елимиздиң барлық мектеплери 2019-жылдың 1-январына шекем автобуслар менен тәмийинлениўи ҳаққындағы хабарларға анықлық киргизди, деп жазады Kun.uz.\n«Усы жылдың 2-ноябрь күни Өзбекстан Республикасы Президенти Шавкат Мирзиёев басшылығында халық билимлендириў системасын және де раўажландырыў бойынша реформалардың нәтийжелилигин арттырыў мәселелерине арналған жыйналыс өткерилген еди.\nУсы жыйналыста 2019-жыл 1-январьға шекем орынлардағы мектеп филиалларын тийкарғы мектепке айландырыў ўазыйпасы қойылды. Тийкарғы мектеп шөлкемлестириў мақсетке муўапық болмаған орынларда емес, оқыўшылардың тийкарғы мектепке барыўы ушын автобус хызметлери енгизилиўи мәселесин үйренип шығыў зәрүрлиги атап өтилди. Бул баслама аўыл балаларының да жақсы шараятларда оқыўын тәмийинлеў, оқыўшылардың узағын жақынлатыўға бағдарланған.\nЕслетип өтемиз, Өзбекстан Республикасы Халық билимлендириў министрлиги системасында 9,6 мыңнан аслам мектеплер жумыс алып бармақта ҳәм олардың барлығын еки айда автобуслар менен тәмийинлеў мүмкиншилиги жоқ. Сол себепли, бул мәселе биринши гезекте ең зәрүрли болған алыс аймақлардағы мектеплер ушын нәзерде тутылған», - деп жазады Халық билимлендириў министрлиги Баспасөз хаткери.\nБуннан алдын «Халқ Сўзи. Онлайн» Президент басшылығындағы жыйналыста аймақлардың талабынан келип шығып, лицей ҳәм колледжлердиң босаған имаратын усы жылдың ақырына шекем Халық билимлендириў министрлиги ийелигине өткериў, 2019-жыл 1-январьға шекем орынлардағы мектеп филиалларын тийкарғы мектепке айландырыў, мектеп автобуслары менен системалы түрде тәмийинлеў бойынша көрсетпелер берилгени ҳаққында хабар берген еди.\nЖаңа мектеп формасын оқыўшының өзи тиктирип кийиўге ...\nМектеплерде бәҳәрги дем алыс күнлери анық бол ...\nМектеп формалары туўралы халық билимлендириў министри А.Аяповтың ...


Сурхондарёда оғир оқибатли ЙТҲ рўй берди. Қурбонлар ва тан жароҳати олганлар бор\nЖорий йилнинг 17 август куни соат 16:00 ларда, Сурхондарё вилояти, Жарқўрғон тумани “Ғур-Ғур” маҳалласи ҳудудидан ўтувчи М-41 “Термиз-Жарқўрғон” автомобиль йўлининг 1591-километрида ҳайдовчи 1990 й.т. У.А. “Cobalt” русумли транспорт воситасида қувиб ўтиш қоидаларини бузиб, бошқарувни йўқотиши оқибатида қаршисидан келаётган ҳайдовчи, 1993 й.т. С.Н. бошқарувидаги “Spark” русумли транспорт воситаси билан тўқнашиб, ЙТҲ содир этган.\nЙТҲ натижасида, “Spark” русумли транспорт воситаси ҳайдовчиси 27 ёшли С.Н. ва ушбу автомобиль йўловчиси 30 ёшли М.Т. ҳамда “Cobalt” русумли автомобиль йўловчилари 31 ёшли С.Ш. ва 2020 йил июнь ойида туғилган 2 ойлик М.А.лар воқеа жойида вафот этишган.\nШунингдек, “Spark” русумли автомобиль йўловчиси 26 ёшли Г.Х. ва “Cobalt” русумли автомобиль йўловчиси 5 яшар М.А.лар оғир тан жароҳатлари олиб шифохонада вафот этишган.\n“Spark” русумли автомобиль йўловчилари 30 ёшли Н.Х., 23 ёшли А.Э.лар, “Cobalt” русумли автомобиль ҳайдовчиси 30 ёшли У.А. ва ушбу автомобиль йўловчилари 1 ёшли А.У., 23 ёшли М.Р. ҳамда Р.И.лар тан жароҳати олиб шифохонага ётқизилган.\nМазкур ЙТҲ юзасидан Жарқўрғон тумани ИИБ ҳузуридаги ТБ томонидан Ўзбекистон Республикаси Жиноят кодексининг\n266-моддаси 3-қисми “а” банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган, ҳозирда тергов ҳаракатлари олиб борилмоқда.\nБарча йўл ҳаракати қатнашчиларидан йўлларда ҳаракатланганда қоидаларга амал қилишларини, ўзи ва ўзгалар ҳаётини хавф остига қўймасликларини сўраб қоламиз.


Тошкентда 6 мингта терминал етишмайди\n28 феврал 2021, Тошкент вақти: 12:55\nТошкентда бугунги кунда таҳминан олти мингта терминал етишмайди. Жорий йил 1 мартигача бу камчилик бартараф этилади ва пойтахтдаги дўконлар терминаллар билан таъминланади.\nБу ҳақда Тошкент солиқ назорати бошқармаси бошлиғи Музаффар Пардаев маълум қилди.\nАйни пайтда солиқчи пластик карталар билан савдо қилишда қиммат нархлар белгилаётган дўкондорларга қарши кураш олиб борилаётганини ҳам айтиб ўтди.\nСолиқчилар бу борада харидорлар арз қилган дўконларга бориб, текширувлар ўтказмоқдалар.\nЎтган ҳафтада президент шу йилнинг 1 мартидан Ўзбекистондаги чакана савдо ва хизмат кўрсатиш соҳасидаги барча тадбиркорлик субъектларида терминаллар бўлиши мажбурий экани ҳақида қарор чиқарганди.\nМазкур ҳужжат нақд пул ва пластик карталар воситасида тўлов тизимидаги муаммоларни бартараф қилишга қаратилгани айтилганди.


Ўзбекистонда 1 январдан нималар ўзгаради? — QWERT.UZ\nОпубликовано 24 декабря, 2019 24 декабря, 2019 автором qwert.uz\n«Ҳуқуқий ахборот» Ўзбекистонда 1 январдан кучга кирадиган қонунчиликдаги янги тартиблар ҳақида маълумот берди — деб бу хақда «Daryo» нашри хабар беради.\nФото: «Ҳуқуқий ахборот»\nҚисқараётган ҳужжатлар ва ваколатлар\nДавлат харидлари тўғрисидаги қонун ҳужжатларига риоя қилиш учун жавобгарлик бошқарув органларига юкланади. Давлат харидлари бўйича топшириқлар ва импорт контрактлари «Лойиҳалар ва импорт контрактларини комплекс экспертиза қилиш маркази»да экспертизадан ўтказилмайди.\n100 бошли чорва ва 100 минг парранда бўлган хўжаликларда ветеринария врачи ва зоотехник штати жорий этилади.\nҚорамолчилик йўналишидаги хўжаликлардаги ҳамда аҳоли қарамоғидаги сигирлар селексия режасига асосан наслли буқалар уруғи билан сунъий уруғлантирилади.\nТуман ҳокимлари келгуси йилга озуқа экинларини жойлаштириш режасини «Ўзбекчорванасл» агентлигининг ҳудудий бошқармалари билан келишади.\nРеспубликанинг барча ҳудудларидаги кўчмас мулкка нисбатан ҳуқуқлар ҳақидаги маълумотлар реестрга фақат электрон шаклдаги кадастр паспорти тайёрланганидан кейин нотариуслар томонидан электрон киритилади ва мулкдорга реестрдан кўчирма берилади.\nҚуйидагилар кадастр органларига электрон юборилади:\nбанклар томонидан уй-жойга нисбатан мулк ҳуқуқини ҳамда ипотекани давлат рўйхатидан ўтказишда уй-жойни қабул қилиб олиш далолатномаси ва бошқа зарур ҳужжатлар;\nДавлат активларини бошқариш агентлиги ва риэлторлик ташкилотлари томонидан кўчмас мулк объектини «E-ijro auksion»да сотиш ва риэлторлик хизматлари кўрсатиш орқали вужудга келган ҳуқуқларни давлат рўйхатидан ўтказиш учун зарур маълумотлар.\nТут дарахтларини ғайриқонуний кесганлик, шикастлаганлик ёки йўқ қилганлик учун ундирилган жариманинг 50 фоизи ҳуқуқбузарлик содир бўлган ҳудудда янги тут кўчатлари экиш учун йўналтирилади.\nҚора металлар прокатини ишлаб чиқариш учун фойдаланиладиган индуксион печлар ва камераларга нисбатан тегишли божхона имтиёзлари татбиқ этилмайди.\nОғир ва йирик габаритли автомобилларнинг вазн ва ҳажм параметрларини назорат қилиш, уларнинг автомобиль йўллари бўйлаб ҳаракатланиши учун йиғим ундириш ва ҳаракатланишига рухсатнома бериш Автомобиль йўллари қўмитаси томонидан амалга оширилади.\nЙўл ҳаракатини тартибга солишнинг техник воситалари ва уларнинг конструксиялари, шу жумладан фото- ва видеоқайд этиш техник воситалари қўмита билан келишилган ҳолда ўрнатилади.\nАвтомобиль йўлларини лойиҳалаштириш, қуриш, реконструкция қилиш ва капитал таъмирлаш, шунингдек, йўл-қурилиш ишларини техник назорат қилиш учун янгидан бошланадиган объектлар бўйича шартномалар фақат давлат харидлари тўғрисидаги қонун ҳужжатларига мувофиқ ўтказиладиган танлов (тендер) якунлари бўйича тузилади.\nЙўл-қурилиш ишлари бўйича консалтинг хизматлари (техник назорат) мустақил ташкилотлар томонидан амалга оширилиши мумкин.\nТошкент шаҳри кўчаларини қуриш ва таъмирлаш бўйича буюртмачининг функцияларини синов тарзида Тошкент шаҳар ҳокимлиги амалга оширади.\n2020 йил 1 январдан бошлаб, нефть битумининг йўлларга мўлжалланган маркаларини сотиш соҳасида фоалият олиб бориш ҳуқуқи учун лицензия олиш талаб этилмайди.\nҲокимликларнинг алоҳида функция ва ваколатлари тегишли давлат бошқаруви органларининг ҳудудий бўлинмаларига ўтказилади.\nҲокимликларнинг бир қатор функция ва ваколатлари чиқариб ташланади.\nДавлат органлари ва ташкилотлари жами 28 турдаги ҳужжатларни фуқаролардан талаб қилиши, фуқароларнинг ўзини ўзи бошқариш органлари томонидан эса уларнинг берилишига йўл қўйилмайди.\nПрезидент ва ҳукумат ҳужжатлари билан тузилган (рўйхати мазкур қарорда келтирилган) идоралараро коллегиал органлари тугатилади.\nАйрим хўжалик жамиятлари ва стратегик аҳамиятли корхоналар харидларни амалга оширишдан олдин давлат харидлари бўйича махсус ахборот порталида эълон жойлаштиради.\nТажриба-синов тариқасида 10 та олий таълим муассасалари ўзини ўзи молиялаштириш тизимига ўтади.\nАҳоли учун иссиқлик энергияси ва иссиқ сувга пасайтирилган тарифларни қўллаш натижасида кўриладиган зарарлар Қорақалпоғистон Республикасининг республика бюджети, вилоятлар ва Тошкент шаҳар маҳаллий бюджетлари ҳисобидан қопланади.\nСкрытые возможности клавиатуры, о которых вы не знали\nКак изменится жизнь узбекистанцев с 1 января — Минюст


Илм-фан ишланмалари амалиётга! – Сурхон тонги\nБош саҳифа / Сиёсат / Илм-фан ишланмалари амалиётга!\nОктябр 6, 2017\tСиёсат Изоҳ қолдириш 910 Кўрилди\nЮртбошимиз ташаббуси билан 2017-2021 йилларда мамлакатни ривожлантиришнинг бешта устувор йўналиши бўйича Ҳаракатлар стратегияси асосида вилоятимизда йирик лойиҳаларнинг амалга оширилиши халқимиз турмуш фаровонлигини янада юксалтириш учун мустаҳкам пойдевор бўлиб хизмат қилади.\nЖаҳонда иқтисодий, инқироз давом этмоқда. Инқирознинг бизга бўлган таъсирини камайтиришнинг бирдан бир йўли мамлакатдаги барча мавжуд имкониятларни ишга солиб, биринчи навбатда, иқтисодий юксалиш чораларини кўришдир. Бу йўналишда, аввало, саноатнинг ривожланиши муҳим аҳамиятга эга.\nЎзбекистон қишлоқ хўжалиги етакчи тармоқларидан саналган боғдорчилик, сабзавот-полизчилик бўйича кўп йиллик бой тажриба ва юксак илмий салоҳиятга эга мамлакатдир. Дарҳақиқат, мамлакатимизда ҳар йили 20 миллион тоннадан ортиқ мева-сабзавот, узум, полиз ва картошка маҳсулотлари етиштирилаётгани экспорт салоҳиятини оширишга ҳам қўл келмоқда. Натижада юртимиз жуда қисқа давр ичида ўрик, олхўри, узум, ёнғоқ, майиз, карам ва бошқа кўплаб мева ҳамда сабзавот маҳсулотларини экспорт қилиш ҳажми бўйича дунёда етакчи давлатлар сафидан мустаҳкам жой эгаллашида Сурхондарё вилоятининг ҳам муносиб улуши бор.\nБу кенг кўламдаги ислоҳотларни амалга оширишда муҳтарам Президентимиз Шавкат Мирзиеёвнинг “Четдан келиб, ҳеч ким бизнинг муаммоларимизни ечиб бермайди. Ўз ақлу заковатимиз, меҳнатимиз туфайли ҳаётимиз яхшиланиб боради”, деган даъватларида бутун халқни ҳаракатга келтирувчи куч бор.\nШунингдек, давлатимиз раҳбари 2016 йил 30 декабрда мамлакатимизнинг етакчи илм-фан намоёндалари билан ўтказган учрашувида республикамиз олимлари олдига илм-фан соҳасини барқарор ривожлантириш, илмий ишланмаларни яратиш ва иқтисодиётнинг реал секторига жорий этиш учун нафақат академик, балки олий ўқув юртларидаги илм-фанни ҳам янада ривожлантириш вазифаларини юклаган эди.\nБу борада вилоятимиз ҳокимлиги томонидан ҳам воҳа олимларини фан, таълим ва ишлаб чиқариш жараёнларига фаол жалб этиш, фан, таълим ва ишлаб чиқариш интеграциясини чуқурлаштириш ва малакали кадрлар тайёрлаш борасида чора-тадбирлар режаси ишлаб чиқилган.\nБунга жавобан, ТерДУ олимлари илм-фан натижаларини бевосита ишлаб чиқаришга татбиқ этиш борасида тегишли илмий-тадқиқот ишларини олиб бормоқдалар. 2005 йил 4 майда Вазирлар Маҳкамасининг 339-сонли қарорига кўра, ТерДУ ва Ўзбекистон Миллий университети олимлари ҳамкорликда “Хонжиза полиметалл кони рудалари таркибидаги мис ва кумуш металларини концентрлаш ва ажратиб олиш технологиясини яратиш” устида илмий-тадқиқот ишлари олиб бордилар. Бу лойиҳа учун Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси 2007-2008 йилларда бажарилган инновация ишлари дастурида ҳар йили учун 30 миллион сўм ажратилган ҳолда танлов эълон қилиди. Танловда ТерДУ кимёгар-олимлари ғолибликни қўлга киритиб, лойиҳа устида илмий-тадқиқот ишлари олиб бордилар. Натижада, технологик ишланма яратилиб, Олмалиқ тоғ-металлургия комбинатининг Хонжиза кон бойитиш бошқармасида ишлаб чиқаришга жорий этилмоқда.\nМаълумки, Хонжиза полиметалл кони қирқ квадрат километр майдонни эгаллаган бўлиб, мазкур конда 4,3 миллион тонна рух, 1182 минг тонна қўрғошин, 540 минг тонна мис ҳамда 2,3 минг тонна кумуш захиралари мавжуд бўлиб, ҳар йили 650 минг тонна руда қайта ишланмоқда. Бу эса дастлабки 30 йилда 19,5 миллион тоннани ташкил қилади. Бу заҳиралар эвазига Олмалиқ тоғ-металлургия комбинати йилига 15 минг тонна рафинацияланган қўрғошин 120 минг тонна бўлган рух ишлаб чиқариш имкониятига эга бўлади.\nШунингдек, университетимиз кимёгар-олимлари 2007-2008 йилларда бажарилган давлат инновацион тадқиқот дастурлари доирасида “Портландцемент саноати учун Бешбулоқ оҳактошлари ва Хўжаикон гипс заҳиралари асосида кимёвий хом-ашёлар тайёрлаш технологиясини ишлаб чиқиш” мавзусидаги инновацион лойиҳани ҳам муваффақиятли бажардилар. Натижада, портландцемент ишлаб чиқариш тежамкор технологияси яратилди ва уни амалиётга жорий этиш бўйича тегишли тавсиялар ишлаб чиқилди. Бу ишланма Шеробод туманида қурилаётган ва йилига 1,5 миллион портландцемент ишлаб чиқаришга мўлжалланган заводга жорий этиш учун барча меъёрий ҳужжатлар билан тақдим қилинган.\nАйни пайтда, ТерДУ кимёгар-олимлари вилоят ҳокимлиги томонидан тавсия этилган ва фан ва технологиялар агентлиги танлови бўйича 2018-2020 йилларга мўлжалланган давлат мақсадли амалий тадқиқотлар дастурлари доирасидаги “Сурхондарё вилоятида ерости шўр сувлари таркибидаги йод ва унинг бирикмаларини ажратиб олиш” мавзусидаги лойиҳани бажариш устида иш олиб бормоқдалар.\nБу тадқиқот натижасида вилоятимиздаги қаттиқ, водород сульфидли, таркибида йод бўлган Ҳовдак, Какайди ва Лалмикор ҳудудларидаги ер ости шўр сувлари таркибидаги йод ва унинг бирикмаларининг миқдори аниқланади ва ажратиб олинади. Бу эса республикамиз халқ хўжалигининг йод ва унинг бирикмаларига бўлган эҳтиёжини қисман қондириш имкониятини яратади.\nЮртимизда барча ислоҳотлар янгича ёндошув асосида изчил давом эттирилмоқда. Тараққиётнинг ушбу босқичида, энг аввало, инсон манфаатларини таъминлаш орқали халқимизнинг ҳаётдан рози бўлиб, эртанги кунга қатъий ишонч билан яшашга эришиш устувор мақсад қилиб белгиланган. Президентимиз таъкидлаганларидек, “Эришилган ютуқлар ўзимизники, унга маҳлиё бўлиб ўтириш бизга ярашмайди”. Бу эса барчамиз учун дастуруламалдир.\nТермиз давлат университети профессори, кимё фанлари доктори\nОлдинги Ғалабага тенг дуранг\nКейинги Табиий маҳсулотга эҳтиёж\nТаътил пуллари тўлаб берилди\nДаҳоларни замон тарбиялайди


Ўзбек-афғон чегарасига олиб борувчи йўлда автомобиллар ҳаракати тикланди - видео - 20.08.2021, Sputnik Ўзбекистон\nТермиздаги назорат-ўтказиш пункти нормал иш режимини тиклади. Дўстлик кўприги олдида афғонлар ташлаб кетган машиналардан тозалангандан сўнг, одамлар ва юк... 20.08.2021, Sputnik Ўзбекистон\nҲозир юк машиналари, шунингдек, енгил жумладан, афғон рақамли автомобиллар республика томонга ва ортга ҳаракатланмоқда. Сариқ рангли давлат белгили машиналар Ўзбекистонда яшаш рухсатномасига эга бўлганларга тегишли.Ўзбек-афғон чегарасидаги вазият тинч ва маҳаллий ҳокимият томонидан тўлиқ назорат қилинмоқда.\n13:50 20.08.2021 (янгиланди: 13:52 20.08.2021)\nТермиздаги назорат-ўтказиш пункти нормал иш режимини тиклади. Дўстлик кўприги олдида афғонлар ташлаб кетган машиналардан тозалангандан сўнг, одамлар ва юк машиналарининг чегарадан ўтиши тикланди.\nҲозир юк машиналари, шунингдек, енгил жумладан, афғон рақамли автомобиллар республика томонга ва ортга ҳаракатланмоқда. Сариқ рангли давлат белгили машиналар Ўзбекистонда яшаш рухсатномасига эга бўлганларга тегишли.\nЎзбек-афғон чегарасидаги вазият тинч ва маҳаллий ҳокимият томонидан тўлиқ назорат қилинмоқда.


СПОРТ ИНШООТЛАРИ МУСОБАҚАЛАРГА ТАЙЁР - Ўзбекистон овози газетаси\nСПОРТ ИНШООТЛАРИ МУСОБАҚАЛАРГА ТАЙЁР\n«Кичик олимпия» деб таърифланаётган «Баркамол авлод» ўйинларида спортнинг 16 тури бўйича мусобақалар ўтказилади. Бугун Намангандаги спорт майдонлари ва иншоотлари мусобақаларга тайёр қилиб қўйилди.\nМусобақанинг тантанали очилиш ва ёпилиш маросимлари ўтказиладиган «Навбаҳор» стадиони тўлиқ таъмирланди ва унинг атрофида кенг кўламли ободонлаштириш ишлари олиб борилди. Ўйингоҳда йигирма икки минг томошабин учун қулай шарт-шароитлар яратилди. Спортчилар, мураббийлар, ҳакамлар хоналари замонавий ускуналар билан жиҳозланиб, янги видео-табло ва замонавий ахборот-коммуникация технологиялари ўрнатилди.\nНуфузли мусобақага тайёргарлик ишлари ҳақида Наманган вилоят Маданият ва спорт ишлар бошқармаси бошлиғининг ўринбосари Илҳомжон МИРЗАБОЕВ билан суҳбатлашдик.\n— Аввал мусобақа иштирокчилари сони ҳақида маълумот берсангиз?\n— Ушбу нуфузли мусобақанинг финал босқичида қатнашадиган спортчи, мураббий ва ҳакамларнинг умумий сони 1403 нафарни ташкил этади. Жумладан, спортчилар 996 нафар, шундан 342 нафари қизлар, мураббийлар 224 нафар, ҳакамлар 183 нафар, уларнинг 73 нафари вилоятлардан, 80 нафари спорт федерацияларидан, 15 нафари спорт турлари бўйича бош ҳакамлар ва яна 15 нафари бош ҳакамлар ҳайъатини ташкил этади. Мезбонлар яъни, Наманган вилоят терма жамоаси таркиби 97 кишидан иборат.\n— Беллашувлар ўтказиладиган спорт иншоотлари ҳақида тўхталсангиз.\n— «Баркамол авлод — 2014» мусобақаларининг финал босқичи вилоятимизнинг энг йирик ва замонавий спорт иншоотларида ўтказилади. Наманган Олимпия захиралари коллежи, «Дўстлик» теннис корти, «Баркамол авлод» спорт мажмуаси ҳамда Олий спорт маҳорати мактаби, Наманган муҳандислик педагогика институти спорт зали тўлиқ таъмирдан чиқарилиб, энг замонавий спорт жиҳозлари билан таъминланди. Спорт иншоотларининг атрофлари ва ҳудудлари ободонлаштирилди.\nЖумладан, «Баркамол авлод спорт мажмуаси»да мукаммал таъмирлаш ишлари якунига етказилди. Бу ерда футбол, қўл тўпи, енгил атлетика, оғир атлетика, сузиш, шахмат, бадиий гимнастика бўйича мусобақалар ўтказилади.\nИштирокчилар 614 нафардан иборат бўлиб, уларнинг 504 нафарини спортчи, 110 нафарини мураббийлар ташкил этади. Мажмуада стадион, замонавий манеж, 4 турли ўлчамдаги спорт заллари мавжуд. Оғир атлетика залига барча спорт жиҳозлари ўрнатилди. Қўл тўпи, бадиий гимнастика спорт турлари бўлиб ўтадиган манеж учун ҳимоявий девор тўрлари ва бошқа спорт жиҳозлари олиб келинди. Бугунги кунда спорт иншоотини байрамона безатиш, кўргазмали воситалар билан таъминлаш ишлари якунига етмоқда.\nОлий спорт маҳорати мактабида бокс, дзюдо, эркин кураш, юнон-рум кураши бўйича мусобақалар ўтказилади. Иштирокчилар 350 нафардан иборат. Уларнинг 280 нафари спортчи ва 70 нафари мураббийдир. Ушбу иншоотда учта 36х18 ўлчамдаги спорт зали ҳамда оғир атлетика зали мавжуд.\n«Дўстлик» теннис кортида катта теннис ва стол тенниси бўйича мусобақалар ўтказилади. Иштирокчилар 112 нафарни ташкил этади. Уларнинг 84 нафари спортчи ва 28 нафари мураббийдан иборат. Ушбу иншоотда саккизта очиқ ва иккита ёпиқ кортлар мавжуд.\nНаманган Олимпия захиралари коллежида баскетбол мусобақалари ўтказилади. Иштирокчиларнинг 64 нафарини спортчи, 8 нафарини мураббийлар ташкил этади.\nНаманган муҳандислик педагогика институти спорт залида волейбол мусобақалари ўтказилади ва бу ерда 64 нафар спортчи, 8 нафар мураббий иштирок этади.\n— Шу кунларда барча терма жамоалар мусобақаларга ҳаяжон билан катта тайёргарлик кўрмоқда. Мезбонларнинг тайёргарлиги қандай кечмоқда?\n— Наманган вилоят терма жамоалари аъзоларининг «Баркамол авлод-2014» спорт мусобақалари финал босқичида муносиб иштирок этишини таъминлаш мақсадида махсус режалар ишлаб чиқилган. Наманган шаҳрида баскетбол, бокс, енгил атлетика, бадиий гимнастика, шахмат, эркин кураш, юнон-рум кураши, таэквондо (WTF) турлари бўйича жамоалар аъзоларининг машғулотлари ташкил этилган. Шунингдек, Чортоқ туманида ўғил болалар волейбол терма жамоаси, Учқўрғон туманида гандбол бўйича ўғил болалар термаси, Чуст туманида стол тенниси, Янгиқўрғон туманида волейболчи қизлар, Косонсой туманида гандболчи қизлар тайёргарлик кўришмоқда. Оғир атлетикачиларимиз эса Тошкент вилоятининг Чирчиқ шаҳрида ўқув-йиғин машғулотларини олиб боришяпти. Биз мусобақаларда муносиб иштирок этишга тайёрмиз.


Самбочиларимиз "Татаристон Президенти кубоги"дан учта медаль билан қайтишди\n7 октябрь, 2021, 12:15\nҒалабалар муборак бўлсин!\nРоссия Федерациясининг Қозон шаҳрида ўтказилган самбо бўйича "Татаристон Республикаси Президенти кубоги" халқаро турнирида мамлакатимиз самбочилари ҳам муносиб иштирок этишди ва юртимизга учта медаль билан қайтиб келишди.\nТўртинчи маротаба ташкил этилган ушбу мусобақада дунёнинг 15 мамлакатидан 207 нафар спортчи совринли ўринлар учун кураш олиб боришди. Қувонарлиси, халқаро турнир якунига кўра, уч нафар самбочимиз совриндорлар сафидан жой олди.\nЖумладан, -79 кг вазн тоифасида юртимиз шарафини ҳимоя қилган Фирдавс Хожимаматов финалгача етиб борди ва кумуш медалга сазовор бўлди. -98 кг вазнли самбочимиз Неъмат Ёқубов ҳам мусобақанинг кумуш медали эгасига айланди. Жанговар самбо баҳсларида эса -71 кг вазн тоифасида иштирок этган ҳамюртимиз Санъат Исманов юртимизга бронза медали билан қайтиб келди.\nТуризм ва спорт вазирлиги матбуот хизмати.


DataLife Engine > Версия для печати > Вояга етмаганлар тарбияси - бош масала\nDataLife Engine > Янгиликлар > Вояга етмаганлар тарбияси - бош масала\n30-12-2017, 15:40. Разместил: info\nМаълумки, ҳар қандай жамиятнинг келажаги, ёш авлоднинг қандай даражада таълим-тарбия олишига боғлиқ. Шу жиҳатдан баркамол авлод тарбияси давлат аҳамиятига молик вазифадир.\nБугун жамиятда ўсиб келаётган ёш авлод тарбияси учун масъулият ҳар қачонгидан кўпроқ англаб етилмокда. Ёш авлод тарбияси айрим ота-оналар ўйлаганларидек, уларни овқатлантириш, кийинтириш ва ҳаётий эҳтиёжларини қондиришдан иборат эмас.\nБолалар тарбиясида улар билан суҳбат қилиш, қалбига қулоқ солиш, керакли йўл-йўриқ, маслаҳатларни бериш муҳимроқ ҳисобланади. Барча иллатлар албатта бефарқлик ортида яширинган.\nҲар бир ёш авлоднинг ҳар қандай ўзгаришига эътиборли бўлиш бизнинг масъулиятли вазифамиздир. Республикамизда “Вояга етмаганлар ўртасида назоратсизлик ва ҳуқуқбузарликларнинг профилактикаси тўгрисида” ги қонун қабул қилинган.\nВояга етмаганлар ўртасида назоратсизлик ва ҳуқуқбузарликларни профилактикасига доир фаолиятнинг асосий вазифалари қуйидагилардан иборат:\n-вояга етмаганлар назоратсизлиги, қаровсизлиги улар томонидан ҳуқуқбузарликлар ёки бошқа ижтимоий хатти-ҳаракатлар содир этилишининг олдини олиш уларга имкон берадиган шарт-шароитларни аниқлаш ҳамда бартараф этиш;\n-вояга етмаганларнинг ҳуқуқлари, эркинликлари, қонуний манфаатлари ҳимоя қилинишини таъминлаш;\n-вояга етмаганларда қонунга фидокорлик хулқ-атворини шакллантириш;\n-вояга етмаганларни ҳуқуқбузарликлар ёки бошқа ғайри- ижтимоий хатти-ҳаракатларни содир қилишга жалб этиш ҳолларини аниқлаш ва уларга барҳам бериш.\nЁшлар ўртасида тарбиявий, ҳуқуқий ишларнинг сусайиши турли ҳуқуқбузарликлар, гиёҳвандлик ва ичкиликбозликка берилиш, диний ақидапарастлик ёки турли оқимлар таъсирига тушиб қолиш каби салбий ҳолатларни келтириб чиқариши мумкин.\nЁшларни билим олиш, спорт билан шуғулланиш, касб-ҳунар, меҳнатга қизиқтириш салбий иллатларга берилишдан асрашга хизмат қилади.\nЗеро, ёшларни Ватанга ва халқимизга муносиб фарзанд этиб тарбиялаш барчамизнинг биринчи галдаги бурчимиздир.


15:13 / 25.06.2020 2334 pdf Ўқиш режими + -\nТолҳа ибн Мусаррифдан, у отасидан, у бобосидан ривоят қилинади:\n«Расулуллоҳ соллаллоҳу алайҳи васаллам таҳорат қилдилар. Оғизларини ва бурунларини уч мартадан чайдилар. Ҳар сафар янги сув олдилар».\nТабароний ва Абу Довуд ривоят қилишган.\n5. Соқолни ва бармоқларни тахлил қилмоқ.\nТахлил қилиш бармоқларни бир-бирига ёки соқолнинг орасига киритиш билан бўлади.\n«Набий соллаллоҳу алайҳи васаллам қачон таҳорат қилсалар, кафтларига сув олиб, жағлари остига киритар ва у билан соқолларининг орасига сув етказар ва: «Роббим мени шундай қилишга амр қилган», дер эдилар».\n«Қачон таҳорат қилсанг, икки оёғинг ва икки қўлинг панжалари орасига бармоқларингни киргизиб сув етказ», дер эдилар», деб келган.\n6. Ювишни уч мартадан қилмоқ.\nБу ҳукм Расулуллоҳ алайҳиссаломдан ривоят қилинган қуйидаги ҳадисдан олинган:\n«Бир аъробий Набий соллаллоҳу алайҳи васалламнинг ҳузурларига таҳорат ҳақида сўраб келди. Бас, унга уч марта-уч мартадан кўрсатдилар. Сўнгра:\n«Таҳорат мана шундоқ, ким бундан зиёда қилса, батаҳқиқ, ёмон қилибди, ҳаддан ошибди ва зулм қилибди», дедилар».\nНасоий, Аҳмад ва Абу Довуд ривоят қилишган.\nЯъни «Таҳорат мана шу, мен кўрсатгандек. Бундан зиёдаси мумкин эмас. Ким зиёда этиб, уч мартадан ошириб юборса, ёмон иш қилган, шариатнинг чегарасидан чиққан ва ўзига зулм қилган бўлади», дедилар. Яъни учтадан ошириб ёки камайтириб, суннат шундай, дея эътиқод қилса, ўзига зулм қилган бўлади. Аммо қалбидаги шакни кетказиш учун учтадан зиёда қилса ёки ҳожат туфайли ундан камайтирса, зарари йўқ.\nШундан таҳоратда аъзоларни уч мартадан ортиқ ювмаслик кераклиги кўринади.\n7-8. Бошнинг ҳаммасига бир марта ва икки қулоғига у(бош)нинг суви ила масҳ тортмоқ.\n«Набий соллаллоҳу алайҳи васаллам бошларига ва икки қулоқлари ортига ва ичига масҳ тортдилар».\nБу ҳадисда эса бошга масҳ тортиш вақтида икки қулоққа ҳам масҳ тортилиши Пайғамбаримиз соллаллоҳу алайҳи васаллам томонларидан собит бўлгани айтилмоқда. Унда икки кўрсаткич бармоқни қулоқларнинг ичига тиқиб туриб, улар билан қулоқнинг ички томони, икки бош бармоқ билан эса устки томони масҳ қилинади.\nФуқаҳолар ўз китобларида бу ишни айнан ушбу ҳадисга суяниб васф этишган. Фақат улар кўпчиликка осон бўлиши учун ҳадисни тўлиқ айтмасдан, қилиниши лозим бўлган ишни айтиб қўя қолганлар.\n9. Ният қилмоқ.\nТаҳорат қилишдан олдин уни ният қилиш ҳам суннатдир.\n08:00 / 25.06.2020 767\n14:00 / 31.08.2021 1622\n3460 15:25 / 01.07.2019\n3514 19:00 / 16.01.2019\n2441 18:31 / 04.08.2019\n2655 14:22 / 02.01.2020


Кўпчилик ҳар бир воқеа аҳолининг ҳарид қуввати ёмонлашуви, қиймат ошиши, айнланма маблағларнинг дефицити, кредит олиб бўлмаслиги каби объектив сабаблар туфайли юзага келади, дейиши мумкин. Ва шу сабабли маркетинг тизимлари, ҳатто энг яхшилари ҳам вазиятни ўзгартиришга қодир эмас. Умуман олганда бу тўғри.\nБошқалар эса бунга таназзулдан сўнг уларда бозордаги ўз аҳволларини яхшилаш, ишлаб чиқариш ва сотув ҳажмларини ошириш, молиявий аҳволини барқарорлаштириш имкониятлари пайдо бўлганлилигини айтиб қарши чиқишлари мумкин. Ва шу сабабли фирмадаги мавжуд маркетинг даражаси етарлича, у жорий эҳтиёжларга жавоб беради ва бирон нимани кескин ўзгартиришга эҳтиёж йўқ, деб жавоб берса, бу ҳам тўғри бўлади. Лекин униси ҳам, буниси ҳам айни пайтда қайсидир маънода ўз-ўзини алдаш бўлади. Чунки буларнинг бари – бизнесдаги хусусий ҳолатлардир.\nБизнес- билим каби ресурснинг алоҳида шаклини иқтисодий қийматга айлантиради. Бизнеснинг мақсади – истеъмолчини яратиш, яъни танлашга қодир ва тўлашга тайёр ташқи мустақил субъектни яратишдан иборат. Ичкаридан қараганда ҳаридорни тўлашга нима мажбур қилишини аниқлаш қийин. Бизнесга ташқаридан нигоҳ ташлаш керак. Бу ишни амалга оширгандан кейингина ҳаракат йўналишини танлаш ва белгиланган мақсадларга етишга киришиш мумкин.\nБундан ташқари, бизнес бу мураккаб тизим бўлиб, унинг ҳолати нафақат унинг ичида нима бўлаётганига, балки кўп жиҳатдан, унинг атрофида нима бўлаётганлиги билан боғлиқ. Стратегик маркетинг компаниянинг мавжуд ресурсларидан ташқи муҳит ўзгаришларини ҳисобга олган ҳолда самарали ва мўътадил фойдаланиш имкониятини беради.\nСтратегик маркетингнинг марказий узви истеъмолчи ҳисобланади. Истеъмолчи товар ишлаб чиқарувчининг фикрига кўра, унга сотилаётган нарсанинг ўзини камдан-кам ҳарид қилади. Товар учун ҳмас, балки қониқиш олиш учун ҳақ тўлайдилар. Қониқишни ҳеч ким тайёрлай олмайди ва сота ҳам олмайди – энг яхши ҳолда уни олиш воситасини сотиш мумкин. Шу сабабли стратегия самарадорлигини баҳолашнинг энг яхши воситаси истеъмолчининг қониқиши ҳисобланади.\nСамарали маркетинг стратегияси тадқиқотдан бошланади. Ғарб экспертларининг баҳоларига кўра, сўнгги йилларда маркетинг тадқиқотларининг бюджети 3-4 бараварга ошган. Бу- объектив талаб, чунки аниқ ва тўлиқ маълумотларсиз компанияда мавжуд бидимларни иқтисодий қийматларга айлантириш мумкин эмас. Маркетинг тадқиқотлари «Ким сотиб олаяпти?», «Бу товарни қаерда ҳарид қилишаяпти?», «Ушбу товарни нима учун сотиб олишаяпти?» деган саволларга жавоб бериши керак. Бу ширкат кимга ва қандай хизмат кўрсатаяпти ва қандай эҳтиёжларни қониқтиришини аниқ тушунишнинг ягона йўлидир.\nШиркат нимани ўрганиши керак?\nШиркат, энг аввало, истеъмолчиларни ўрганиши лозим. Истеъмолчи нимани истаётганини, нима учун шу нарсани истаётганини, бу нарсани қанча тез-тез истаётганини ва ундан қандай фойдаланаётганлигини тушуниш зарур. Мисол сифатида металл банкалардаги ичимликлар истеъмол қилиш бўйича яқинда ўтказилган тадқиқотларни келтириб ўтиш мумкин. Гап шундаки, кейинги йилларда РФ темир банкаларда ичимликлар истеъмол қилиш кескин камайиб кетди. Темир банкалар бирқатор яққол афзалликларига қарамай истеъмолчилар шиша идишлардаги ичимликларни афзал кўришмоқда. Бунинг сабаби истеъмолчилардаги темир банкалардаги ичимликларда металл аралашмалари бўлади, бу эса, ичимликлар таъмини ўзгартиради ва соғликка зарар келтиради, деган барқарор қараш бўлиб чиқди. Натижада РФ темир банкалар ишлаб чиқарувчилари биргалашиб, истеъмолчиларнинг фикрини ўзгартириш ва темир банкалардаги ичимликларга талабни фаоллаштиришга қаратилган тадбирлар дастурини ишлаб чиқдилар.\nЯна нимани тадқиқ қилиш керак?\nАлбатта, рақобатчиларни. Бу уларнинг сиз эгалик қилиб турган бозор улушини эгаллашга қаратилган режаларига вақтида жавоб бериш учун зарур.\nСизга маҳсулот етказиб берувчиларни. Бу нарса энг арзон ва сифатли бутловчи қисмларни топиш учун керак.\nВоситачиларни. Бу – олинадиган маржанинг катта қисми сизнинг ёнингизда қолиши учун зарур.\nАгар ҳар қандай директор ёки тадбиркор нуқтаи-назаридан глобал омилларга ўтадиган бўлсак, ўрганилиши лохзим бўлганлар орасида энг аввало сиёсий ва ҳуқуқий омилларни санаб ўтиш керак бўлади. Бу жуда муҳим, чунки ҳар вақтда қонунлар ўзгариши мумкин ва сиз бунга тайёр туришингиз зарур.\nЙилнинг бошида бир неча ҳафта давомида тегишли органлар томонидан “Импорт” махсус операцияси ўтказилди. Бунинг натижасида компьютер ва маиший ҳизмат техника маҳсуотларининг нархи бир оз кўтарилди, бу бозорда ишлаётган бирқатор ширкатлар ёпилди. Лекин стратегик ўйлайдиган сармоядор аллақачон “кулранг импортнинг” даври вақти келиб тугашини олдиндан билган ҳолда, ундан кейин юзага келадиган вазиятга тайёргарлик кўрган бўлади.\nУларни замонавий технологиялар билан вақтида қуролланиш ва ҳар қандай янгиликларга тайёр туриш учун ўрганиш керак. Мана, яқинда бўлиб ўтган бир воқеа. Ўз бозорида яхши таниқли фирма, яхши ривожланиб бормоқда, ўз фаолияти самарадорлигини ошириш йўллари билан фаол қизиқади. Ширкат фотопленкаларни ювиш, расмлар чиқариш, фототехника ва акцессуарлар сотиш билан шуғулланади. Ташқи томондан қараганда хавотирланишга асос йўқдай. Лекин ширкат эгаларини фотосуратга тушуриш ва расм чиқариш технологиясининг ривожи ҳавотирга солади. Чунки бу соҳада рақамли технологиялардан фаол фойдалана бошланди. Тадбиркорларнинг фикрига кўра, оддий фотосуратлар камида яқин 5-7 йил давомида ишлатилади, лекин ҳозирнинг ўзидаёқ улар ўз бизнесларининг истиқболи ва имкониятлари ҳақида ўйлашмоқда. Бу – стратегик ёндашув ва фикрлашга мисол бўла олади.\nУларни бозорлардаги нархларнинг ўсиши ёки тушиши, ёхуд навбатдаги банк таназзули тўлиқ тасодиф ёки банкротликка сабаб бўлмаслиги учун ўрганиш зарур. Шунингдек, ижтимоий-иқтисодий омиллар қурилиш ва бошқа капитал тикилмалар ҳисобига бизнесни узоқ муддатли кенгайтириш режалари ҳудуддаги салбий демографик ўзгаришлар ёки аҳоли миграциясига тўғри келиб қолмаслиги учун ҳам ўрганилади.\nБарча олинган маълумотлар компьютерлар ва ҳодимларингиз бошларида ўлик юк бўлиб қолиб кетмаслиги лозим. Уни таҳлил қилиш ва ундан фойдаланиш лозим. Бу турли усуллар ёрдамида амалга оширилади. Мисол учун қуйидагича: (схема)\nХўжалик ва маҳсулот портфели таҳлили\nВазиятдан келиб чиқиб таҳлил\nТанланган стратегиянинг даромадлилик даражаси ва нақд пулларни олиб келиш имкониятига таъсири таҳлили (PIMS — the Profit Impact of Market Strategy).\nЎтказилган таҳлил натижасида сиз бозордаги имконият ва ҳавфлар, бизнесингизнинг кучли ва бўш томонларини аниқлаш имкониятига эга бўласиз.\nСтратегик таҳлил сизга нега ярим йил илгари компьютер йиғиш билан шуғулланган тўғридан-тўғри рақобатчингиз бирданига фикрини ўзгартириб, бутун кучини масалан, қариялар уйлари тармоғини очишга ташлаганини тушунишга ёрдам беради.\nАйтайлик, ижтимоий-иқтисодий омилларга боғлиқ ҳеч қандай ўзгаришлар содир бўлмади, ва дафн бюроси очиш учун ҳеч қандай сабаблар йўқ. Лекин сиз компьютер йиғувчи ва сотувчи сифатида қолган ҳолда бизнесингиз йўналишини ўзгартиришга қарор қилдингиз. Фараз қилайлик, бизнесингиз, рақобатчиларникига қараганда юқори даромад келтириши билан фарқланади ва жиддий технологик афзалликларга эга. Айрим рақобатчиларингизнинг бозордан кетиши эса, сизнинг олдингизда янги имкониятлар очмоқда.\nҲалқда “Россияда узоқ эгарлашади, лекин тез юришади”, деган машҳур мақол бор. Образли қилиб айтадиган бўлсак, ўша “эгарлаш” жараёнини тўғри амалга ошириш лозим. Қанчалик узоққа бора олишингиз, “эгарлашни” қанчалик усталик билан амалга оширишингизга боғлиқ. Бизнинг вазиятда сегментлаштириш ва позициялаштирув бизга ёрдамга келади. Бунинг нима эканлигини кўпчилик билади, ундан кўпчилик хабардор, лекин камдан камлар уни тўғри амалга оширишади. Аммо бу босқичсиз бирон бир маркетинг стратегияси самарали амалга оширилиши мумкин эмас.\nМаълумки, ҳамма кийим кияди. Айтайлик, бир юқори мода фестивалида Франциянинг етакчи мода уйлари вакиллари билан танишиб, маҳсулдор суҳбатлашишга муваффақ бўлдингиз. Француз мода усталарининг кўпчилиги сизнинг бизнесдаги қийинчиликлар билан қанчалик сабот билан курашаётганлигингиз ва ўз мақсадларингизга эришишда саботингизга қойил қолди. Ва улардан баъзи бирлари сизга ўз кийимларини етказиб бериш бўйича кредит линияси очишга қарор қилди. Бундай шароитлар ҳақида кўпчилик ширкатлар фақат орзу қилишлари мумкин холос. Лекин айнан сиз – “завод, газета, пароходлар” эгаси сифатида, ҳар куни кийим-кечакдан фойдаланадиган ҳар қандай россияликни мақсадли истеъмолчингиз деб атай оласизми? Олдингизда очилган истиқболдан муваффақиятли фойдаланиш учун сиз энг аввало ушбу “санъат асарларини” кимга сота олишингиз, бундай кийим-бош кимнинг эҳтиёжларини қондириши мумкинлигини, бу эҳтиёжлар нимадан иборат эканлигини ўйлашингиз керак. Самарали сегменташтирув мақсадли бозорнинг қайси қисми сизнинг ширкатингизга ўз салоҳиятини максимал даражада фойдалана олишга имкон беришини баҳолашга ёрдам беради.\nЎз истеъмолчингизни аниқлашнинг ўзи ҳали етарли эмас. Кейинги босқичда сизнинг таклифингиз рақобатчилар таклифидан нимаси билан фарқланишини аниқлаб олиб лозим. Бозор денгизидаги мақсадли сегментни қайси “қармоқ” билан овлаб олиш мумкин? Истеъмолчи сизнинг маҳсулот ва хизматингизни қандай кутиб олиши, улар рақобатчилар маҳсулот ва хизматлари олдида қандай қабул қилиниши ҳақида ўйлашнинг айни пайти. Бу саволлар позициялаштириш номли босқичда ўз жавобини топиши керак.\nЯна бир мисол қайта қуришнинг илк пайтларида Москва ширкатларидан бири ҳайрон қоларли мувафақиятларга эришди. Нафақат Москвада, балки РФ кўплаб шаҳарларида дўконлар очди, етказиб берувчилар билан яхши алоқалар ўрнатди, кенг ассортиментни таъминлади, рақобатчиларни ҳисобга олган ҳолда баҳолаш сиёсатини олиб борди. Аммо йиллар ўтиши билан бозор тўла бошлади, рақобат кундан-кунга ўсди ва юқорида саналганларнинг ўзи етарли бўлмай қолди. Ширкатнинг ҳисоблашича, унинг мақсадли бозори – ҳаётни яхши кўрадиган ва истеъмолчилик тажрибасига эга бўлган таъминланган истеъмолчи. Ширкат ассортиментининг асосини Bosh, Siemens, AEG, Philips, Sony, Pioneer, Panasonic ва ҳ.к. каби машҳур ширкатларнинг маҳсулотлари ташкил қилар эди. Ширкатнинг дўконлари бошқа ширкатларнинг дўконларидан ҳеч нимаси билан фарқ қилмас эди. Бу эса – истеъмолчиларни қониқтирмас эди. Ширкатнинг ишлари орқага кета бошлади ва кундан-кунга ёмонлашди. “Бизни шусиз ҳам ҳамма билади” ва “биз бошқалардан ёмон эмасмиз” каби қарашлар ўзини оқламади. Натижада бугунги кунда ушбу ширкатнинг дўконларини на Москвада, на бошқа шаҳарларда учратасиз. Ширкат истеъмолчиларга уларни рақобатчилар орасида ажратиб турадиган ҳеч нима таклиф қила олмади ва натижада аутсайдерга айланиб, бозордан кетишга мажбур бўлди. Агар ширкат раҳбарияти вақтида стратегик таҳлил ўтказиб, ўз ҳизматларини тўғри позициялаштира олганида эди, бугун натижалар бошқача бўлган бўлар эди.\nТўғри позициялаштириш истиқболда кўплаб маблағ, вақт ва ҳодимлар кучини сақлаб қолиши мумкин, шунингдек, ширкатга самарали маркетинг комплекси яратиш имконини беради.\nМаркетинг комплекси маркетинг воситалари мажмуидан(4 P) иборат бўлиб, у компания томонидан мақсадли бозорлардаги маркетинг вазифаларини ечиш имконини беради. Одатда бутун мажмуа қуйидаги тўрт йўналиш бўйича ажратилади:\nсотув (товарни илгари суриш).\nМаркетинг комплекси – кўпчилик ширкатлар учун энг оғриқли масалалардан бири. У кўплаб эътибор, вақт, маблағ талаб қилади. Энг гениал маркетинг комплекси ўзгаришсиз қола олмайди, ширкат атрофида ва унинг ичида доимий ўзгаришлар бўлиб туради, бу эса ўз навбатида бошқача ассортимент, янги нархлар ва янги реклама, воситачилар ва етказиб берувчиларни ўзгартириш ва ҳ.к.ни талаб қилади.\nСамарали ассортимент сиёсатига мисол сифатида таназзулдан кейин Москвадаги савдо тармоқларидан биридаги ассортимент структураси ўзгаришларини келтириш мумкин. Ушбу дўконлар янги туманларда жойлашган бўлиб, таназзулдан олдин тармоқ дўконлари шу ерда яшовчи бадавлат москваликларнинг севган ҳарид жойларидан бири эди. Ассортиментнинг асосини ғарб ишлаб чиқарувчиларининг машҳур маркалари ташкил этар эди. Россияда ишлаб чиқарилган товарлар улуши жуда озчиликни ташкил қиларди. Таназзулдан кейин вазият тамоман ўзгарди. Россияда ишлаб чиқарилган маҳсулотлар улуши кескин ўсди, айни пайтда компания ўзининг иш принципларини ўзгартиргани йўқ. Маҳсулотлар сифати назорати, етказиб беришни ташкил қилишга, моллар упаковкасига талаблар ўзгаришсиз қолди. Натижада товарлар сифати, яхши муомилали ҳодимлар, тозалик, молларнинг пештахталарда қулай жойлашуви, кенг ассортиментга ўрганиб қолган ҳаридорларнинг кўпчилиги ҳалигача ушбу дўконларда ҳарид қилиш одатига содиқ қолди. Албатта, истеъмолчиларнинг одатлари ўзгарди, сотиб олинаётлан моллар сони озайди, лекин сифатли маҳсулотлар истеъмол қилишга интилиш ўзгармади.\nШиркатнинг марка сиёсати ассортимент сиёсатининг бир қисми ҳисобланади. Маркалардан самарали фойдаланиш ширкатга ўз молларининг таниқлилигини ошириш, реклама ва илгари суриш ҳаражатларини оптималлаштириш, савдо воситачиларининг молни бозорда илгари суриш ҳаракатларини фаоллаштириш имконини беради. Савдо маркаси бозорда фақат ширкат маҳсулот ва хизматлари позициялаштирилиши таҳлилидан кейингина пайдо бўлиши мумкинлигини унутмаслик керак.\nМасалан, Procter&Gamble ва Unilever компаниялари кўплаб маҳсулотлари, истеъмолчилар ҳуқуқларини ҳимоя қилиш ташкилотлари томонидан ўтказилган сифат кўрсаткичлари таҳлилига кўра, ҳеч қандай ноёб хусусиятларга эга эмас.\nЛекин ушбу ширкатларнинг кўплаб маҳсулотлари нархлари “иккинчи эшалон” ишлаб чиқарувчилари маҳсулотларининг шундай маҳсулотлариникига қараганда 1,2 - 2 баравар юқори. Маълум бўлди-ки, бундай юқори нарх ушбу ширкатларнинг самарали марка ва илгари суриш сиёсати натижасидир.\nҲар бир корхона раҳбари учун ширкат маҳсулотларини реализация қилувчи воситачилар билан муносабатлар, сотувни ташкил қилиш муаммолари энг оғриқли масалалардан бири эканлиги ҳеч кимга сир эмас. Касби воситачилар билан муносабат қилиш бўлган ҳодимлар ҳақида гапирмаса ҳам бўлади. Бунинг сабаблари жуда кўп. Биринчидан, маҳсулотни реализация қилиш каналлари конкрет бозор муносабатлари субъектлари – ширкатлар, омборлар, дилерлар, дистрибьютерлар, транспорт компаниялари ва ҳ.к.дан иборат. Уларнинг ҳар бири муаммонгизни ҳал қилиши, ёки аксинча, муаммо яратиши ҳам мумкин. Реализацияни ташкил қилишда комплект вазифани ечишга тўғри келади. Унинг мақсади – мақсадли бозорни кам ҳаражатлар билан тўлиқ қамрашдан иборат.\nКўпинча ширкат маҳсулотини сотиш каналлари устидан назорат даражаси ва унинг ушбу канал ишлашига сарфлайдиган ҳаражатлари ўртасида тўғридан-тўғри боғлиқлик кузатилади. Айтайлик АвтоВАЗ ўз маҳсулотлари сотиш каналларини тўлиқ назорат қилишга қаро қилди. Бунинг учун у мамлакатнинг барча ҳудудларида улгуржи омборлар ташкил қилиши, автомобилларни етказиб бериш ва сақлашни амалга ошириши, чакана савдо тармоғини яратиши, одамлар ёллаши, уларни ўқитиши ва ҳ.к. билан шуғулланиши зарур бўлар эди. Натижада, автомобилларни ишлаб чиқариш ва сотишга кетадиган ялпи ҳаражатлар жуда юқори бўлиб, АвтоВАЗ катта бошқарув аппаратини ушлаб туришга мажбур бўлар эди. Бунинг натижаси ўлароқ ассортиментни самарасиз бошқарув, нархларнинг ўсиши, сотув ҳажмларининг пасайиши, қониқмаган истеъмолчилар, бозордаги рақобатбардош ўринни йўқотиш кабилар келиб чиқар эди.\nIBM компанияси раҳбарияти персонал компьютерлар эдигина пайдо бўлган пайтларда маҳсулотнинг жуда янгилиги ва узоқ вақт янги бўлиб қолади, деган умидда ўз сотув тармоғини ташкил қилишга қарор қилган эди. Лекин компьютер технологиялари соҳасидаги технологик ўзгаришларнинг тезлиги юқорилиги, нархларнинг тушиши ва фойданинг пасайиши компанияни ўз тармоғини ташкил қилиш фикридан вос кечишга ва ўз компьютерларини дилерлар орқали ёйиш концепциясини қабул қилишга мажбур қилди.\nНега кейинги йилларда Ғарбда интернет-савдо шунчалик тез ривожланмоқда? Чунки у трансакцион чиқимларни пасайтириш ва деярли ҳар бир истеъмолчи билан мулоқотга киришиш имконини беради. Бу, бир томондан, бозорнинг эҳтиёжлари ҳақида чекланмаган маълумотлар олишга имкон берса, иккинчи томондан, воситачилар сонини мижозларга хизмат кўрсатиш сифатига зарарсиз камайтириш ва сотув ҳаражатларини кескин оширмасликка эришишга ёрдам беради.\nМаҳсулотни илгари суриш ва нарх белгилаш сиёсатини маркетингнинг “тез ёрдами” дейиш мумкин. Ҳар иккисини ҳам тезда ўзгартириш имконияти бор. Бунинг учун тегишли қарор қабул қилиш, зарур ҳужжатларни тайёрлаш, маблағ ажратиш кифоя ва шу билан мақсадга эришилди ҳисоб. Лекин маҳсулотни илгари суришнинг турли йўллари фақат мақсадли бозор тўғри аниқланган, мақсадли бозор вакилларининг истеъмол амалиёти ҳақида маълумотлар йиғилган ва таҳлил қилинган, маҳсулот ишлаб чиқилган ва воситачилар билан алоқалар ўрнатилган ҳолдагина самарали бўлади. Бу шароитларда рекламани режалаштириш, маҳсулотни ишлари суриш усулларига ўтиш ва PR-фаолиятига киришиш мумкин. Хатолар қимматга тушиши мумкин. Реклама воситаларинини сизнинг мақсадли бозорни танлаш ва маркетинг комплексининг бошқа жиҳатларингиздан келиб чиқиб танлаш керак.\nЎтган йилнинг кузи ва шу йилнинг бошларида Кашир шоссесида бир неча реклама шитлари ўрнатилган бўлиб, унинг ўртасида йирик ҳарфлар билан «Легпромпро-гресс» АЖ, деган ёзув, унинг остида эса майда ҳарфлар билан дўконлар манзили, моллар ассортименти (оёқ кийимлари, махсус кийимлар) кўрсатилган эди. Унча мунча киши ҳам нима реклама қилинаётганлиги – ширкатми, оёқ кийимларми, ёки бошқа бирон нарсами, билиши қийин эди. Тушунарли бўлиши учун Nike ширкатининг компания эмблемаси ва номи тушурилган реклама шитларини мисол қилиб келтириш мумкин. Бир-икки йил илгари улар Москванинг гавжум трассаларида ўрнатилган эди. Ўйлашимизча, бу икки реклама образининг самараси ҳар хил бўлган. «Легпромпро-гресс» АЖ раҳбарияти рекламага ажратилган маблағлардан анча самарали фойдаланиши мумкин эди.\nМаркетинг стратегияси самарадорлиги кўп жиҳатдан нархлар соҳасидаги сиёсатга боғлиқ. Нархлар маҳсулотни ишлаб чиқаришнинг реал қийматини, рақобатчилар нархлари ва истеъмолчиларнинг тўлов қобилиятини ҳисобга олиши керак. Нарх белгилаш тизимининг вазифаси ширкат фойдасини максималлаштиришдан иборат.\nРоссиядаги 1997—1998 йиллардаги таназзулдан кейин Туркиянинг кўплаб туристик ширкатлари ўз нархларини туширишга мажбур бўлган эдилар. Чунки россиялик туристлар кўплаб турк курортларининг асосий даромад манбаи эди. Мамлакатдаги терроризм билан боғлиқ қийин вазият Туркияга келишни режалаштирган ғарблик саёҳатчиларнинг йўлини тўсган эди. Туристик бизнес эса, “дам олиш вақтини” сотишга асосланади. Агар меҳмонхонадаги ўрин банд қилинмаган бўлса, бу – бутунлай йўқотилган фойда дегани. Шу сабабли кўплаб меҳмонхоналар ҳеч бўлмаса чиқимларнинг бир қисмини қоплаш мақсадида нархларни кескин туширишга қарор қилдилар. Кўплаб россиялик сайёҳларни эса террорчилик ҳавфи қўрқита олмади.\nМаркетинг стратегиясининг самарадорлиги кўп жиҳатдан ширкатдаги маркетинг ҳизмати қандай йўлга қўйилгани, у қандай вазифаларни, қандай даражада ва қандай ҳал қилишига боғлиқ. Вазифалар мутахассислар томонидан ҳал қилинишини ҳисобга олган ҳолда, кўп нарса маркетинг мутахассисларининг тайёргарлик даражасига боғлиқ. Баъзида, маркетинг ҳақида гап кетганда унга ярим санъат, ярим реаллик дея таъриф берилганини эшитиб қоламиз. Маркетингнинг самарадорлиги унинг ахборот таъминотига боғлиқ: ахборотнинг сифати кўп жиҳатдан маркетинг сифатини белгилайди. Маркетинг фенкциялари ширкатнинг бошқа бўлим ва тизимлари вазифалари билан уйғунлаштирилган бўлиши лозим.\nБошқарув оламида назоратнинг восита ва усуллари жуда кўп. Лекин ширкатдаги маркетинг назорати усуллари менежментнинг ахборотга бўлган эҳтиёжига мос бўлиши керак. Назорат кўрсаткичлари аниқ, ўлчаб кўрса бўладиган, енгил тахмин қилса бўладиган бўлиши керак. Барча маркетинг режалари ва дастурларини аниқ муддатларини кўрсатган ҳолда бюджет шаклларига ўтказиш лозим. Акс ҳолда ширкатда маркетинг соҳасида кечаётган жараёнларнинг самарадорлигини аниқлаш ва уларни назорат қилиш қийин бўлади.\nМаркетинг стратегиясининг самарадорлиги нимада кўринади? Қониқиш ҳосил қилган истеъмолчида! Агар Сиз истеъмолчингиз қониққанлигини билсангиз ва бу ҳақда Сизга сотув ҳажмлари, бозор улушининг ўсиши, Сизнинг ходимларингиз айтиб турса, демак Сиз ўз мақсадларингизга эришгансиз. Бу – Сизнинг ҳар бир ходимингиз ўз вазифасини бажармоқда, ўз ўрнида ва Сизнинг режаларингиз реалистик деганидир.\n(овозлар: 4, Рейтинг: 3.52)


«Ўзбекистонда юқори сифатли диализ хизматларини кўрсатиш» ДХШ лойиҳаси учун Ҳиндистоннинг «NephroPlus» компанияси тендер асосида танлаб олинди.\n17 декабр куни Молия вазирлигида юқори сифатли диализ хизматларини кўрсатиш учун хусусий шерикни танлаш бўйича халқаро тендер ғолиби эълон қилинди.\nТендерга учта йирик диализ компанияларидан таклифлар тушган. Энг яхши молиявий таклифни киритган Ҳиндистоннинг «NephroPlus» компанияси ғолиб деб топилди.\nЭндиликда ушбу компания Ўзбекистонда биринчи марта перитонеал диализни уйда даволаш амалиётини жорий этади.\nГемодиализ бўйича давлат-хусусий шериклик (ДХШ) лойиҳаси доирасида мингдан ортиқ беморларга диализ хизматларини кўрсатиш учун Тошкент шаҳри, Қорақалпоғистон Республикаси ва Хоразм вилоятида 4та диализ клиникаси фаолияти ташкил этилади.\n«NephroPlus» билан ДХШ шартномаси 30 кун ичида имзоланади.\nТадбирда қатнашган молия вазири Тимур Ишметов соғлиқни сақлаш соҳасидаги ДХШнинг аҳамиятига тўхталди.\n«Aҳолига ҳар қандай хизмат тури каби соғлиқни сақлашда сифатли ва етарли миқдорда хизматлар кўрсатиш учун бу соҳага ҳам хусусий секторнинг сармоясини жалб қилмасдан илож йўқ. Давлат ва хусусий сармоя ўртасидаги давлат хусусий шерикчилик механизми Ўзбекистонда ресурслар чеклаган шароитда жуда ҳам ўринли бўлди.\nБугун соғлиқни сақлаш соҳасига ҳам давлат шерикчилик механизми кириб келишининг биринчи қадами қўйилди. Бунинг энг муҳим томони шундаки, лойиҳада буюртмачи ҳам, бажарувчи ҳам бирдек манфаат кўради», – деди Ишметов.\nЛойиҳани ишлаб чиқишда Молия ва Соғлиқни сақлаш вазирликларига Халқаро молия корпорацияси кўмак берди.\n«Ушбу лойиҳа нафақат беморларнинг ҳаёт сифатини яхшилашга, балки кўплаб одамларнинг ҳаётини сақлаб қолишга, сурункали касалликларга чалинган беморларнинг сифатли даволанишига ёрдам беради», – деди ХМКнинг Европа ва Марказий Осиё бўйича директори Вибке Шлеммер.\nҚайд этиш лозим, мазкур лойиҳа доирасида Ўзбекистон ва Марказий Осиёда биринчи марта давлат аризаларни қабул қилиш ва тендер ўтказиш учун электрон платформадан фойдаланди.\nМаълумот учун, Молия вазирлиги ва Соғлиқни сақлаш вазирлиги иккита янги маслаҳат шартномасини тузган. Шартнома асосида, ХМК билан ҳамкорликда Ўзбекистоннинг учта минтақасида саратонга чалинган беморлар учун нурланиш терапиясини тақдим этадиган касалхонани молиялаштириш, қуриш, жиҳозлаш, тиббий ходимларни ишга қабул қилиш ва ўқитиш лойиҳаси амалга оширилади.


Ўзбекистонда Адвокатлар ассоциацияси негизида Адвокатлар палатаси ташкил қилинди\n05 декабр 2020, Тошкент вақти: 02:32\nМехрибон Эндиликда мамлакатдаги барча адвокатлар ушбу ташкилотга мажбурий тарзда аъзо қилиниб, адвокатлар нуфузини кўтариш мақсад қилинган. Бугунги кунда Ўзбекистонда адвокатура тизимида салбий ҳолатлар кўплиги, адвокатлар оқловчи эмас воситачилик вазифасини ўтаётгани кузатилади. Ҳўш, эндиликда адвокатура тизимида ижобий ўзгаришлар бўладими?\n12 сентябр куни Тошкентда Ўзбекистон адвокатлар палатасининг таъсис конференцияси ўтказилди. Шу пайтгача фаолият кўрсатиб келган адвокатлар ассоциацияси адвокатлар палатасига айлатирилди. Бу ташаббусга шахсан Президент Ислом Каримовнинг ўзи бош қош бўлиб, айни тадбир натижасида адвокатура тизимида ижобий ўзгаришлар қилиш режалаштирилгани таъкидлаган. Ҳар ҳолда президент жаноблари имзолаган “Ўзбекистон Республикасида адвокатура институтини янада ислоҳ қилиш чора тадбирлари тўғрисида”ги фармонидан кўзланган мақсад шундай эди.\nЭндиликда Ўзбекистон адвокатлар палатасига ўзгартирилган адвокатлар ассоциацияси ходими Сафар Пардаев Адвокатлар палатаси ташкил қилинишининг фойдали томонлари кўплиги ҳақида гапиради.\n“Биринчидан бутун республика бўйлаб адвокатларнинг корпоратив бирлиги таъминланади. Уларни кўрсатаëтган юридик ëрдамини назоратини амалга ошириш имконияти пайдо бўлади. Кейин палата адвокатура бўйича адвокатларни манфаатларини давлат органларида ифодалаш имкониятига эга бўлади яъни шунақа ваколат берилади”.\nАдвокат Рустам Тўлаганов фикрича, адвокатларни мажбурий тарзда Адвокатлар палатасига аъзо қилдириш, бу улар фаолиятини юқоридан бошқариб туришнинг бир кўриниши, холос.\n“Адвокатларни чегаралашни яна бир йўли деб ҳисоблайман. Бизни биров ҳимоя қилмаса, бизни палатага кирганимиз бизга нима беради? Уни ҳеч керак жойи йўқ. Сифат ҳам ўзгармайди, иш ҳам ўзгармайди. Номи ўзгарган билан адвокат ўзи бориб индамасдан қўл қўйиб бераверса, бу нима натижага олиб келади? Бу ҳеч қанақа яхшилик томонга ўзгармайдику. Оқлов ҳукмлари чиқмаса, тергов ҳақиқий олиб борилмаган дейдиган қайтариш институтлари тикланмаса, бу бефойда нарса”.\nКейинги пайтда жуда кўплаб мухолифатчилар, ҳуқуқ фаоллари, мустақил журналистлар каби эркин фикрли шахсларнинг ҳибсга олиниш ҳолатлари кўпайгани ва бу каби ҳолатларда барча адвокатлар ҳам уларни ҳимоя қилишга журъат эта олмаётганлари кузатилади. Ўзбекистонда бу каби шахслар ҳимоясига бел боғлаган саноқли адвокатларгина фаолият кўрсатмоқда. Шулардан бири адвокат Руҳиддин Комилов фикрича, бугунги кунда маҳкама жараёнларида адвокатлар фикри умуман ҳисобга олинмайди.\n“Палаталар ташкил қилиниб, шакл ўзгарган билан мазмун яна жойида қолаверади. Адвокатни 100та қонуний талабини биттаси ҳам инобатга олинмаяпти. 100та ишдан бўлмадим деганда 10тасига оқлов ҳукми чиқиши керак. Бизда бунақа ҳолат ҳеч мавжуд эмас. Фармон ва қарор билан адвокатура тизимини ислоҳ қилиб бўлмайди. Баъзи бир фармонга қарши тегишли мутасадди шахслар адвокатларни қонуний ҳуқуқларини, ваколатларини суистеъмол қилиб топтаса, бунда адвокатни ваколати ҳам кўпаймайди, обрўси ҳам ошмайди”.\nБир неча бор маҳкамага тортилиб, адвокатлар хизматидан фойдаланган қашқадарёлик ҳуқуқ фаоли Ёдгор Турлибеков, ўзбекистонлик адвокатларни воситачиликда айблайди.\n“Адвокатлар судя билан жабрланувчилар орасидаги воситачи. Судга қанча пул бериш керак, қанча пулга қудрати етади. Афсуски, адвокатлар ана шундай даллоллик вазифасини ўтаб келишга хизмат қилаяпти. Ўзбекистонда адвокатларни умуман айтганда 95 фоизини фаолияти йўқ деб ҳисоблайман”.\nМаълумотларга кўра, айни пайтда Ўзбекистонда 5000 дан зиёд адвокат фаолият кўрсатмоқда. Шу пайтгача уларнинг 40 фоизи Адвокатлар ассоциациясига аъзо бўлган. Собиқ адвокат Фуад Рўзиев ҳам Тошкент шаҳар адвокатлар ассоциясининг аъзоси бўлган.\nФуад Рўзиев мафия бошлиғи сифатида қораланиб, 20 йил муддатга озодликдан маҳрум қилинган хоразмлик Худайберган Нафуллаевга ҳимоячилик қилаётган пайти безориликда айбланиб ҳибсга олинган ва кейинчалик адвокатлик лицензиясидан маҳрум қилинганди.\n“Қонунда ëзилган, олий суднинг қарорларида тасдиқланган талабларни бузиб суд ўтказилгани учун мен қонуний талабларни кўтараверганимдан кейин, мени атайлабдан шунақа қилиб қамаб қўйишди”.\nФуад Рўзиев Ўзбекистон ҳуқуқ тартибот органларида шаклланган ўзбошимчаликнинг қурбони бўлганлиги таъкидланади.